کچان و ژنان له په‌ندی پێشینانی گه‌لاندا.\nله به‌شی یه‌که‌می په‌نده‌کاندا، له ژێر ناوی (کچان و ژنان له په‌ندی پێشینانی کوردیدا) گوڵبژێرێکی کۆمه‌ڵێک په‌ندی پێشینانی کوردیمان بۆ کردبوون که ده‌رباره‌ی کچان و ژنان وتراون..له هه‌فته‌ی رابردوو له چه‌ند سایتێکی کوردیدا بڵاومان کردوونه‌ته‌وه‌ه..له دوای بڵاوکردنه‌وه‌یان.. ئه‌وسا به بیرم هاته‌وه، که سێ ساڵ به‌ر له ئێستا، له یه‌کێک له که‌ناڵه ئاسمانییه کوردییه‌کاندا ، دیمانه‌یه‌ک له‌گه‌ڵ نووسه‌ر و که‌له‌پوورناسی گه‌له‌که‌مان ، کاک (هه‌رده‌وێڵ کاکه‌یی)دا کرا، که کتێبێکی چاپکراوی تازه‌ی خۆی پێشاندا به ناونیشانی ( په‌ندی پێشینانی کوردی له ناوچه‌ی که‌رکوک ) دا..وه‌ک خۆی وتی له‌سه‌ر زاری خه‌ڵکی ناوچه‌ی که‌رکوکه‌وه وه‌ری گرتوون..ده‌بوایه ناوی کاک هه‌رده‌وێڵ و ناوی کتێبه‌که‌یشمان بخستایه‌ته ریزبه‌ندی ناوی ئه‌و کتێب و نووسه‌رانه‌ی که له به‌شی یه‌که‌مدا ناوم هێناون. به داخه‌وه له بیرم چووبوو.. داوای لێبووردنیش له کاک هه‌رده‌وێڵ کاکه‌یی ده‌که‌ین.. له راستیشدا له کتێبخانه‌کانی کوردستاندا زۆر بۆ ئه‌م کتێبه گه‌ڕام ، به‌ڵام ده‌ستم نه‌که‌وت.. به په‌رۆشه‌وه‌م که بزانم ئه‌و په‌نده کوردیه تایبه‌تمه‌ندییانه‌ی ناوچه‌ی که‌رکوک کامانه‌ن.\nبه‌شی دووه‌می په‌نده‌کان ، له ژێر ناوی (کچان و ژنان له په‌ندی پێشینانی گه‌لاندا)یه.\nگوڵبژێرێکه له په‌ندی گه‌لان که ده‌ره‌باره‌ی کچان و ژنان وتراون .. به به‌راورد له‌گه‌ڵ په‌ندی پێشینانی گه‌لاندا ، ده‌توانن ئه‌وه بزانن که ئه‌و په‌نده کوردییانه‌ی بۆ هه‌مان مه‌به‌ست وتراون ، له چ ئاستێکدان و تا چ راده‌یه‌ک له‌یه‌ک ده‌چن یا له‌یه‌که‌وه نزیکن.. به لاشتانه‌وه سه‌یر نه‌بێت ، که کۆمه‌ڵێک په‌ندی پێشینانی کوردی له په‌ندی پێشینانی گه‌لانی تریشدا، به هه‌مان ناوه‌ڕۆک و فۆرم ، یا به جیاوازیه‌کی که‌مه‌وه هه‌یه.. وه‌کو له به‌شی یه‌که‌مدا باسمان کرد ، کۆمه‌ڵێک په‌ند هه‌یه ده‌توانین ناویان لێبنێن « گوڵوباڵلیزم په‌ند ».\nچونکه هه‌ر گه‌لێک خۆی به خاوه‌نی ئه‌م په‌ندانه ده‌زانێ.\nده‌مه‌وێ ئه‌وه‌ش بڵێم ، کۆمه‌ڵێک په‌ندی زه‌ق و ره‌ق و ناشیرین و ناشایسته‌م ده‌رباره‌ی ژنان پشتگۆی خست، که زۆر نابه‌جێ و ناڕه‌وان..ته‌نها گوزارشت له لێڕوانینی په‌ندبێژ ده‌که‌ن ، نه من و نه ئێوه‌ش له‌گه‌ڵ ئه‌و بۆچوونانه‌دا نین .. ئافره‌تان گه‌لێ له‌وه مه‌زنتر و رێزدارترن که به کۆمه‌ڵێک په‌ندی ناشیرینی له‌و شێوانه ، ناشیرین ببن .. ئافره‌ت و پیاو ته‌واوکه‌ری یه‌کترین.. پیاو ، چی بێ و ، چی بڵێ ، هه‌ر له ئافره‌ت له دایک بووه.. نکووڵی له‌وه‌ش ناکه‌ین ، که له‌م سه‌ره‌مه‌شدا، ژنی خراپ و پیاوی خراپیش هه‌ن.\nبه‌شی دووه‌م ــــ ( کچان و ژنان له په‌ندی پێشینانی گه‌لاندا )\n(*) میوه له داری باش و، کچ له دایکی باش هه‌ڵبژێره .\n« چینی »\n(*) دایک ببینه و دوێته بخوازه .\n« کوردی »\n(*) ئه‌وه‌ی به ته‌مای کچه بێت ، ده‌بێت قسه‌ی خۆش بۆ دایکی بکات .\n« نه‌رویجی »\n(*) بڕوانه دایک ، پێش خوازبێنی کردنی کچه‌که‌ی .\n« ئه‌مه‌ریکی »\n(*) هه‌موو کچێک جوانه ، ئه‌ی ئه‌و ژنه خراپانه له کوێوه دێن .\n« ئوسکۆتله‌ندی »\n(*) دایک چۆن بێت ، کچیش وا ده‌بێت .\n(*)کچ میوانی باوانه .\n(*) کچ خاڵ له ده‌موچاویدا نه‌بێ ، وه‌ک ئاسمانێکی بێ ئه‌ستێره‌یه .\n« سویدی »\n(*) کچی جوان ، جیازه‌که‌ی ده‌موچاوێتی .\n« ئه‌ڵمانی »\n(*) چاودێری کردنی کچی گه‌نج ، ئاسان نییه .\n« دانیمارکی »\n(*) کچان وه‌کو په‌روانه وان ، به ده‌وری رووناکیدا هه‌ڵده‌په‌ڕن .\n(*) جوانی کچ له قژه‌که‌ی دایه .\n(*) ئه‌گه‌ر کچێکت لێ هه‌ڵکه‌وت و، زانیت شۆربای خۆش لێده‌نێت، لێی مه‌وه‌سته و خوازبێنی بکه .\n« فه‌ره‌نسی »\n(*) کچێک له هه‌ڕه‌تی شووکردندا شووی نه‌کردووبێ ، باڵێکی شکاوه .\n(*) مه‌رج نییه هه‌رده‌م جوانترین کچ ، باشترین ژنی لێده‌رچێت .\n(*) کچێکی باش ، ژنێکی باشی لێده‌رده‌چێت .\n(*) بووکی جوان، به‌روبوخچه‌ی که‌متری ده‌وێ .\n« فینله‌ندی »\n(*) بووکێ نازت ، به‌قه‌ی جیازت .\n(*) هه‌مووان کچی باشیان هه‌یه ، به‌ڵام که‌سیان بووکی باشیان نییه .\n(*) کج قه‌ڵایه ناگیرێ .\n(*) مردنی کچان ، پۆشینه .\n« عه‌ره‌بی »\n(*) ئافره‌تیش ئاده‌میزاده ، ته‌نها جوانتره .\n(*) پیاو به‌بێ ژن ، وه‌کو ئینجانه‌یه به‌بێ گوڵ .\n« پورتوگالی »\n(*) ژن کۆڵه‌گه‌ی ماڵه .\n(*) ژن به‌بێ پیاو ، باخچه‌یه‌که به‌بێ شووره .\n(*) پیاو به‌بێ ژن ، وه‌کو ماسی یه به‌بێ کلک .\n(*) ژنی باش ، نه‌ک هه‌ر هاوسه‌رێکی باشه ، به‌ڵکو کێوێکی زێڕیشه .\n« ئیسپانی »\n(*) نیشتمانی ژن ، پیاوه‌که‌یه‌تی .\n« رووسی »\n(*) ئافره‌ت ژیانێکی پێویسته .\n(*) ئه‌وه‌ی ژنی هه‌بێ ، گه‌وره‌یه‌کی هه‌یه .\n(*) ژن نه‌بێت ، ماڵیش نابێت .\n« یۆگسلافی »\n(*) ژن و ماڵیان وتووه .\n(*) باشترین سامانی پیاو ، ژنی باش و ته‌ندروستی یه .\n« ئینگلیزی »\n(*) پیاو خانوو ده‌کات ، ژنیش هێلانه .\n« فارسی »\n(*) پشیله مشکی ده‌ست بکه‌وێ ده‌میاوێنێ، ژن خانووی ده‌ست بکه‌وێ هه‌ڵهه‌ڵه لێده‌دا.\n(*) ماڵ به‌بێ ژن ، بیری ئاوه به‌بێ ده‌ولکه .\n(*) سواڵکه‌ر به ژنه‌که‌ی ناڵێ له کوێ بووی ، پێی ده‌ڵێ چیت هێناوه .\n(*) پیاو پاره په‌یدا ده‌کا ، ژنیش پارێزگاری لێده‌کا .\n« ئیتالی »\n(*) ده‌وارێک به‌بێ ژن ، وه‌کو که‌مانێکه به‌بێ تار .\n« رۆمانی »\n(*) ژن به‌بێ مێرد ، ئه‌سپێکه به‌بێ لغاو .\n« یۆنانی »\n(*) ئافره‌ت و پیاوی ئیشکه‌ر ، سه‌وداکردنیان زه‌حمه‌ته .\n« ژاپۆنی »\n(*) زێڕ به ئاگر ، ژن به زێڕ ، پیاویش به ژن ، تاقی ده‌کرێنه‌وه .\n(*) ژن به گوێگرتن و ، پیاویش به سه‌یرکردن ، سه‌رسام ده‌بن .\n(*) که خوا ئافره‌تی دروست کرد ، یه‌که‌مین پرۆژه‌ی خۆی پێشکه‌ش کرد .\n(*) هه‌رده‌م ژنان ، به قژه‌وه جوانن .\n(*) ئه‌سپ له ماڵه ده‌وڵه‌مه‌ند بکڕه ، ژنیش له ماڵه هه‌ژار بخوازه .\n(*) خانمی راسته‌قینه‌ی ماڵ له هه‌مان کاتدا ، کۆیله‌یه و خانمیشه .\n« بۆسنی »\n(*) پێڵاوی پاژنه‌به‌رز ئافره‌ت دروستی کرد ، نه‌یویست له ناوچه‌وانه‌وه ماچ بکرێ.\n« ئه‌فریقی »\n(*) خواردنه‌وه و ژن ، پیاو له‌ڕێ ده‌رده‌که‌ن .\n(*) ئافره‌ت و پاره ، پیاو ون ده‌که‌ن .\n(*) ئه‌وه‌ی ژنێکی باش و شۆربایه‌کی خۆشی هه‌بێ ، له‌وه زیاتر چیتری ناوێ .\n(*) ئه‌گه‌ر به ژن بوترێت له ئاسمان شاییه، هه‌ڵده‌سێ و په‌یژه‌ی بۆ به‌رزده‌کاته‌وه .\n(*) سه‌رمایه‌ی ژیان ، ژن و ددانه .\n(*) مێردی باش ، ژنی باش دروست ده‌کا .\n(*) ئافره‌ت له زمان و فرمێسکه‌کانی زیاتر ، هیچ چه‌کێکی تری نییه .\n(*) ئافره‌ت که نه‌توانێت تۆڵه بستێنێته‌وه ، ده‌ست به گریان ده‌کا .\n« پۆڵۆنی »\n(*) ئافره‌ت له یه‌ک کاتدا، حه‌فتاوحه‌وت زمانی هه‌یه .\n(*) ژنهێنان هیوای هه‌موو پیاوێکه .\n(*) زوو ژنهێنان و زوو له خه‌و هه‌ستان ، پیاو لێیان په‌شیمان نابێته‌وه .\n(*) ژن هاوردووه‌کان خه‌میان زۆره ، به‌ڵام گه‌نجان خه‌میان زیاتره .\n(*) هه‌موو گه‌نجینه‌ی جیهان ، ناگاته ، ئافره‌تێکی داوین پاک .\n(*) سێ چین نابێت تووڕه بکرێن : کاربه‌ده‌ستی ده‌وڵه‌ت ، کرێکار ، بێوه‌ژن .\n(*) ژن ده‌وڵه‌مه‌ندیش بێ ، پیاوی پێویسته .\n« ئه‌لبانی »\n(*) هێزی ژن له زماندایه .\n« زنجی »\n(*) ده‌می ژن ، هه‌رگیز پشوودانی نییه .\n(*) زمانی ژن سێ گرێ یه ، به‌ڵام ده‌توانێت پیاوێک بکوژێت که شه‌ش پێ درێژ بێ .\n(*) دڕک تیژه ، زمانی ئافره‌ت تیژتره .\n(*) زمانی ئافره‌ت ، چه‌قۆی دوو ده‌مه .\n(*) ئافره‌ت قژی درێژه ، به‌ڵام زمانی درێژتره .\n(*) زمانی ژن خه‌نجه‌ره ، هه‌رگیز ژه‌نگ ناکات .\n« سۆمالی »\n(*) دوا ئه‌ندام که له پیاودا ده‌مرێ دڵێتی ، له ژندا زمانێتی .\n(*) ژن چوار چه‌کی هه‌یه : زمان ، نینۆک ، فرمێسک ، بوورانه‌وه .\n(*) سێ شت تیژن ، دڕک ، توتڕک ، زمانی ژنی ده‌مه‌وه‌ر .\n(*) ژنان شمشێره‌کانیان له ده‌میان دایه .\n(*) ئافره‌ت به ره‌وشتی ، نه‌ک به جلوبه‌رگی .\n(*) ئه‌وه‌ی ژنێکی پاره‌دار بخوازێ ، گوێ به ته‌مه‌نی نادات .\n(*) دنیا له‌سێ شتدا کۆبۆته‌وه : ئاو ، ئاگر ، ئافره‌ت . ئاو ده‌خنکێنێ ، ئاگر ده‌سووتێنێ ، ئافره‌تیش شێتت ده‌کات .\n« تورکی »\n(*) سێ شت پیاو له ماڵ ده‌رده‌په‌ڕێنن ، جگه‌ره‌کێشان ، باران ، ژنی خراپ .\n« لاتینی »\n(*) که چرا لاببرێت ، هه‌موو ژنان له‌یه‌ک ده‌چن .\n(*) له رۆژی رووناکدا ، زێڕ و کووتاڵ و ژن هه‌ڵبژێره .\n(*) ئه‌گه‌ر رازت به ژنێکی لاڵیش بسپێری ، ئاشکرای ده‌کا .\n(*) پیاو به‌بێ ژن ، وه‌کو ئه‌و پیاوه وایه که بۆ زستان کڵاوی فه‌رووداری نه‌بێت .\n(*) پیاو به‌بێ ژن ، سه‌رگه‌ردان ده‌بێ .\n(*) پیاو که ژنی نه‌هێنابێ ، گله‌یی له چی کا .\n(*) سێبه‌ری پیاوێک ، نه‌ک سێبه‌ری دیوارێک .\n(*) بۆ هه‌ر جێگایه‌ک بڕۆی ، ژن له‌گه‌ڵ خۆتدا به‌ره .\n« ئیڕله‌ندی »\n(*) پیاو به‌بێ ژن ، وه‌کو خانوویه‌کی سه‌رنه‌گیراوه وایه .\n(*) گوێگرتن له گریانی ژنێکی باش ، باشتره له پێکه‌نینی ژنێکی خراپ .\n(*) ژن سابوونی پیاوه .\n(*) ژن هه‌سانی پیاوه .\n(*) له هه‌ڵبژاردنی ژندا پله‌یه‌ک خوارتر هه‌ڵبژێره ، له هاوڕێتیدا پله‌یه‌ک به‌رزتر .\n(*) له پێش ژنهێنان چاوه‌کانت باش بکه‌ره‌وه ، له دوای ژنهێنان با نیوه کراوه بن .\n(*) له پێش ژنهێنان چاوه‌کانت بکه‌ره‌وه ، له دوای ژنهێنان چاوه‌کانت بنووقێنه .\n(*) سکی دایک باخچه‌یه‌که ، هه‌موو میوه‌یه‌ک ده‌گرێت .\n(*) پیاو به‌بێ ژن سه‌رێکی بێ له‌شه ، ژنیش به‌بێ پیاو له‌شێکی بێ سه‌ره .\n(*) ژن به‌بێ پیاو هاره‌بێ ، پیاو بێ ژن هه‌ژاره بێ .\n(*) بڕوات به هه‌تاوی زستان و ، به دڵی ئافره‌ت نه‌بێ .\n« بولگاری »\n(*) جوانترین چاو و درۆزنترین چاو ، چاوی ئافره‌ته .\n« به‌رازیلی »\n(*) دڵی ئافره‌ت ، له چاوه‌کانی ده پیاو زیاتر ده‌بینێ .\n(*) ژنخوازێکی دڵ لاواز ، ژنێکی جوانی ده‌س ناکه‌وێ .\n« ئوسترالی »\n(*) ژنان و شووشه ، هه‌رده‌م له مه‌ترسیدان .\n(*) ژنان پیاوان ده‌ناسن ، به‌ڵام ته‌نها ژنانن که ژنان ده‌ناسن .\n(*) پیاو به فێڵ ، ژن به مه‌کر .\n(*) پیاوانن خانوو دروست ده‌که‌ن ، ژنانن ماڵداری ده‌که‌ن .\n(*) ژن و شووتی ، به ڕێکه‌وت باش ده‌رده‌چن .\n(*) مایین به سواره‌که‌ی ، ژنیش به مێرده‌که‌ی .\n(*) ژن هه‌رگیز دانی خێر به ژندا نانێ .\n(*) هه‌موو ژنێک ، ژن نییه .\n(*) ژن هه‌یه ژیانه ، ژنیش هه‌یه ژانه .\n(*) ژن قژی درێژه ، به‌ڵام بیری کورته .\n(*) هه‌ر کاتێک سێ ئافره‌ت هاوڕابن، ئه‌ستێره‌کان به رۆژی رووناک ده‌دره‌وشێنه‌وه.\n« هیندی »\n(*) پیاو جیهان به‌ڕێوه ده‌با ، ژنیش پیاو به‌ڕێوه ده‌با .\n(*) ئه‌و پیاوه‌ی ژنێکی منداڵکار بخوازێ ، شه‌یتان پێ پێ ده‌که‌نێ .\n(*) ئه‌گه‌ر شه‌یتان نه‌توانێ بچێته جێگایه‌ک ، ژن ده‌نێرێ .\n(*) شه‌یتان ژنی قووت دا ، به‌ڵام پێی هه‌رس نه‌کرا .\n« پۆڵه‌ندی »\n(*) شه‌یتان مامۆستای پیاوه ، به‌ڵام قوتابی ئافره‌ته .\n(*) ژن له شه‌یتان ، شه‌یتانتره .\n(*) ئه‌وه‌ی به شه‌یتان ناکرێ ، به ژن ده‌کرێ .\n(*) پیاو ئاگره ، ئافره‌ت داره ، شه‌یتانیش هه‌وایه .\n(*) شه‌یتان نازانێ ، ژنان له کوێ چه‌قۆ تیژ ده‌که‌ن .\n(*) ژن له شه‌یتان فێڵبازتره .\n(*) ئافره‌ت له شه‌یتان زۆرتر ده‌زاێ .\n(*) شه‌یتان ده کاتژمێری ده‌وێ تا پیاوێک بخه‌ڵه‌تێنێت ، به‌ڵام ژنێک یه‌ک کاتژمێری به‌سه بۆ ئه‌وه‌ی ده پیاو له رێ ده‌ربکات .\n(*) له مار دڵنیابه ، به‌ڵام له ژن دڵنیا مه‌به .\n(*) ئه‌و ئافره‌ته‌ی دوو پیاوی خۆش بوێ ، درۆ له‌گه‌ڵ هه‌ردووکیاندا ده‌کا .\n(*) ئه‌و ژنه‌ی حه‌زی له جل شۆرینه ، له هیچی که‌م نییه ، ته‌نها ئاو نه‌بێ .\n« سویسری »\n(*) پاره‌ت هه‌بێ ، ده‌توانی کچی سوڵتانیش بخوازی .\n(*) من خانم تۆ خانم ، کێ مانگاکانمان بۆ بدۆشێ .\n« سربی »\n(*) مریشک و ژن ، له ماڵه‌وه دوورکه‌ونه‌وه ون ده‌بن .\n(*) ئه‌گه‌ر یارت یار نییه ، وازلێهێنانی شووره‌یی نییه .\n(*) که ژنه‌که له‌سه‌ر په‌یژه‌دا خل بۆوه، پیاوه‌که‌ی وتی: گه‌شتێکی خۆشت بۆ ده‌خوازم .\n(*) بۆ ئه‌وه‌ی هاوسه‌رگیری سه‌رکه‌وتووبێ ، ده‌بێ پیاوه که‌ڕ و ژنه کوێر بێ .\n(*) له پێناوی پاره‌دا ژن مه‌خوازه ، قه‌رزکردنی ئاسانتره .\n(*) له دوو که‌س نزیک مه‌به‌ره‌وه ، ئافره‌تێک هه‌موو سامانه‌که‌ی جوانییه‌که‌ی بێ ، پیاوێکیش هه‌موو جوانییه‌که‌ی سامانه‌که‌ی بێ .\n(*) ژنی سه‌رباز ، نه ژنه و نه بێوه‌ژنه .\n(*) نه پشت به دیواری لار و ، نه به ئافره‌ت ببه‌سته .\n« چیکی »\n(*) سواڵکه‌ره و ناوی « خاتوو به‌ناز »ه .\n(*) سه‌گ بۆ پیاو ، پشیله بۆ ژن .\n(*) پێویسته سوپاسی کچان و ژنان بکرێن ، ئه‌مه راست بێ یا ناڕاست .\n(*) ئه‌وه‌ی به خراپی ناوی ژنان ده‌هێنێ ، هیچ له باره‌ی دایکییه‌وه نازانێ .\n(*) ئه‌گه‌ر دوو ئافره‌ت به‌یه‌ک گه‌یشتن ، ئه‌وا قسه‌یان نابڕێته‌وه ، ئه‌گه‌ر بوون به سێ شه‌ڕیان نابڕێته‌وه .\n(*) له ته‌نگانه‌دا ، ژنان له پیاوان ژیرترن .\n(*) ره‌گی ناکۆکییه‌کان سێ شت : زێڕ ، زه‌وی ، ژن .\n(*) دایک و کچ شه‌ڕیان کرد ، گه‌وج بڕوای پێیان کرد .\n(*) هه‌ردم ژنان به قژه‌وه جوانن .\n(*) هاوسه‌رگیری، جارێک پێویستییه ، دووه‌مین جار گه‌مژه‌ییه ، سێیه‌مین جار شێتییه.\n« هۆڵه‌ندی »\n(*) ئه‌گه‌ر ژن تووشی گوناه بێت .. پیاویش بێ گوناه نییه .\n(*) پیاو رووباره ، ژن ده‌ریایه .\n(*) خشڵی پیاو ئه‌ده‌به ، خشڵی ژن زێڕه .\n(*) بازنگی زێڕی له ده‌سته ، سکیشی له برسا ده‌قۆڕێنێ .\n(*) به‌سزمان ئه‌و ئافره‌ته‌یه که زمان له ده‌میدا نییه ، به‌خته‌وه‌ریش ئه‌و پیاوه‌یه که ده‌یهێنێ .\n(*) چاوه‌کانی ژن ده‌ریاچه‌یه‌کی وشکن، به‌ڵام ده‌توانن مه‌زنترین مه‌له‌وان زان بخنکێنن.\n« سووری »\n(*) ئافره‌ت ئه‌گه‌ر بۆ له سێداره‌دانیش ببرێت ، داوای ئه‌وه ده‌کات ، که مۆڵه‌تێکی بده‌نێ تاکو خۆی بڕازێنێته‌وه .\n(*) پیاوه‌یان ده‌برد بۆ له سێداره‌دان ، ژنه وتی له بیرت نه‌چێ کل و کلدان .\n(*) وریابه له‌و ژنه‌ی له چاکه‌ی خۆی ده‌دوێ، له‌و پیاوه‌ش له راستگۆیی خۆی ده‌دوێ.\n(*) خۆشه‌ویستیت به ژنه‌که‌ت ببه‌خشه ، رازیشت به دایکت بسپێره .\n(*) لای دایکی گڕ بوو ، لای ژنه‌که‌ی کڕ بوو .\n(*) ئه‌وه‌ی ژنێکی جوانی هه‌بێت ، پێویستی به دوو چاو زیاتره .\n« ئۆسکۆتله‌ندی »\n(*) ده‌کرێ دێو ماڵی بکرێ ، به‌ڵام ژنی تووڕه ماڵی ناکرێ .\n(*) پیاو دیاری ی خوایه بۆ ژن .\n(*) ئه‌وه‌ی دایکی خۆش نه‌وێ ، ناچاره‌بێت که خه‌سووی خۆش بوێ .\n(*) ژن سێبه‌ری پیاوه ، پێویسته دوای بکه‌وێت ، نه‌ک به‌ڕێوه‌ی به‌رێت .\n(*) ئه‌وه‌ی هه‌موو شتێک بۆ ژنه‌که‌ی ده‌گێڕێته‌وه ، تازه زاوایه .\n(*) هاوسه‌رگیری قه‌ڵایه‌کی گه‌ماروو دراوه، ئه‌وانه‌ی له ناو قه‌ڵاکه‌دا، ده‌یانه‌وێ بێنه ده‌ره‌وه ، ئه‌وانه‌ی له ده‌ره‌وه‌شدان ، ده‌یانه‌وێ بچنه ناو قه‌ڵاکه‌وه .\n(*) ژنهێنان ، شه‌ڕێکه ده‌بێ بکرێ .\n(*) ئه‌گه‌ر به دوای ئافره‌تێکی بێ هه‌ڵه‌دا بگه‌ڕێی ، ئه‌وه هه‌ر به ره‌به‌نی ده‌مێنیته‌وه .\n(*) ئافره‌ت ئابڕووی پیاوه .\n(*) دوو ژن له ماڵێکدا ، وه‌ک دوو پشیله وان که مشکێکیان ده‌ست که‌وتووبێ .\n(*) ژن ئازارێکی هه‌میشه‌یه .\n(*) ژن وه‌کو مانگ وایه ، رووناکی وه‌رده‌گرێ .\n(*) ژن له هه‌فته‌یه‌کدا ، رۆژێک گوێ له ئامۆژگاری ده‌گرێت ، به‌ڵام نازانرێت کام رۆژه.\n(*) ته‌نها هه‌ر چل ساڵ جارێک ، ژنه‌که‌ت چی وت به قسه‌ی بکه .\n(*) ئه‌گه‌ر ژنه‌که‌م له‌گه‌ڵمدا بێ ، جیهان به په‌نجه‌یه‌ک ده‌سوڕێنمه‌وه .\n(*) بۆ تێگه‌یشتن له پیاو ، ژن بخوێنه‌وه .\n(*) باشترین شت که پیاو هه‌یبێت ژنێکی باشه ، خراپترین شتیش که پیاو  تووشی بێت ژنیکی خراپه .\n(*) ژن دوو جار به لای پیاوه‌وه خۆشه‌ویسته ، ئه‌و رۆژه‌ی ماره‌ی ده‌کا ، ئه‌و رۆژه‌ش که له گۆڕی ده‌نێ .\n(*) ماڵ به بوونی زه‌وی بنیات نانرێ ، به‌ڵکو به بوونی ژن .\n(*) پیاو به‌بێ ژن ، ژنیش به‌بێ پیاو ، هه‌ڵناکه‌ن .\n(*) پیاو کوڕی ژنه .\n(*) ژن یا ده‌بێت ده‌سه‌ڵاتدار بێ .. یا خزمه‌تکار بێ .\n١٤\_١\_٢٠١٢ - نه‌رویج


سەرۆک وەزیرانی عێراق کۆمەڵێک لە بەرپرسانی خۆجێیی «زیقاڕ»ی لە پۆستەکانیان دوور خستەوەهه واڵده ری ئال و به ێت (ع)\nسەرۆک وەزیرانی عێراق کۆمەڵێک لە بەرپرسانی خۆجێیی «زیقاڕ»ی لە پۆستەکانیان دوور خستەوە\nتەمووز ١٣, ٢٠٢١ - ١٠:٣٠ د.ن کۆدی هه واڵ : 1160269 سه ر چاوه : IRNA Link:\nسەرۆک وەزیرانی عێراق دوابەدوای ئاگرکەوتنەوەی کارەساتباری نەخۆشخانەی «ئەلحسەین» لە ناسریەی ناوەندی پارێزگای «زیقاڕ» کە زیاتر لە ٦٠ کوژڕاوو نزیکەی ١٠٠ برینداری لێکەوتەوە، سێ بەرپرسی خۆجێیی ئەم پارێزگایەی لە پۆستەکانیان دوور خستەوە.\nبه پیی هه وال ده ریی ئالو به یت(ع) ـ ابنا ـ نووسینگەی سەرۆکایەتیی ئەنجومەنی وەزیرانی عێراق ئەمڕۆ سێ شەممە بە بڵاو کردنەوەی بەیاننامەیەک ڕایگەیاند: «مستەفا کازمی» لە دانیشتنێکی تایبەتی دا سەبارەت بە ئاگرکەوتنەوەکەی نەخۆشخانەی « ئەلحسەین(ع)»، فەرمانی لابرانی بەڕێوەبەری گشتیی تەندروستی، بەڕێوەبەری نەخۆشخانەی «ئەلحسەین(ع)» و سەرۆکی ڕێکخراوەی ئاگرکوژێنەوەی پارێزگای زیقار دەرکرد.\nلە دانیشتنەکەدا کە کۆمەڵێک لە وەزیرو بەرپرسان و فەرماندەرانی ئاسایشتیی عێراقیش تیای دا بەشدار بوون، «مستەفا کازمی» ماتەمینی گشتی لەم وڵاتەدا ڕاگەیاندو داوای ڕەوانەکرانی یارمەتیی تەندروستی و فریاکەوتنی خێرای پارێزگای «زیقاڕ»ی کرد.\nسەرۆک وەزیرانی عێراق ھەروەھا لە وەزیران و فەرماندەرانی ئاسایشتیی ئەم وڵاتە داوای کرد کە بۆ پێ و شوێن گرتنی کێشەکە، ھەرچی خێراتر سەردانی «زیقاڕ» بکەن و لە نزیکەوە بەدواداچوونی بۆ بکەن.\nشەوی دووشەممە لە سەر سێ شەممە لە ئەنجامی ئاگرکەوتنەوە لە مەکۆی کەرەنتینی نەخۆشانی کۆرۆنایی لە بینای سەرەکیی نەخۆشخانەی فێرکاریی «ئیمام حسەین(ع)»ی ناوەڕاستی شاری ناسریەی ناوەندی پارێزگای «زیقاڕ» ھەتا ئێستا زیاتر لە ٦٠ کەس کوژراون و نزیکەی ١٠٠ کەسیش بریندار بوونە.


بەیار عومەر عەبدوڵا: نوێبونه‌وه. – WTARIKURD\nبەیار عومەر عەبدوڵا: نوێبونه‌وه.\nیه‌كێك له پێشمه‌رجه گرنگه‌كانی گه‌شه‌ی ئابوری بریتیه له جێبه‌جێكردنی سیسته‌می لامه‌ركه‌زی و فیدرالیه‌ت، چونكه كێبڕكێ دروست ئه‌كات له نێوان پارێزگا و شار و شارۆچكه جیاوازه‌كاندا له‌سه‌ر ئه‌وه‌ی كامیان زۆترین خزمه‌تگوزاری پێشكه‌ش بكه‌ن و كامیان زۆترین سه‌رمایه و وه‌به‌رهێنان به‌ره‌و لای خۆیان ڕابكێشن و هه‌نگاوی خێراتر بنێن به‌ره‌و پیشه‌سازیبون. واته گرنگه حیزبه‌كانی ئۆپۆزسیۆن له‌م هه‌ڵبژاردنه‌یدا ته‌ركیز بخه‌نه سه‌ر گه‌شه‌ی ئابوری كه كاریگه‌ری ڕاسته‌و‌خۆیان هه‌یه له‌سه‌ر ژیانی هاوڵاتیان و دابینكردنی هه‌لی كار و به‌ره‌وپێشبردنی گوزه‌رانیان. گه‌شه‌ی ئابوریش به‌بێ په‌یڕه‌وكردنی سیسته‌می لامه‌ركه‌زی و شۆڕكردنه‌وه‌ی ده‌سه‌ڵات و داهات بۆ پارێزگاكان جێبه‌جێنابێت.\nبه‌كورتیه‌كه‌ی، چركردنه‌وه‌ی هه‌مو وزه و تواناكان بۆ گۆڕینی سیسته‌می سه‌رۆكایه‌تی بۆ په‌رله‌مانی سودێكی ئه‌وتۆی نیه و كوتینی ئاسنی سارده. بۆچی؟ چونكه یه‌كه‌م له هه‌رێمی كوردستاندا پاره و هێزی چه‌كدار له ده‌ستی دو حیزبدایه، ئیتر سیسته‌مه‌كه په‌رله‌مانی بێت یان سه‌رۆكایه‌تی، هیچ له‌و واقعه ناگۆڕێت و زۆر له هێزی ئه‌وان كه‌مناكاته‌وه. ئه‌مه به‌و مانایه نیه كه بێهیوابین و كۆڵبدیه‌ن، به‌پێچه‌وانه‌وه ئه‌بێت له جاران زیاتر هه‌وڵبدین كه پاره و چه‌ك له ده‌ستی حیزبه‌وه بخه‌ینه ده‌ست حكومه‌ت. به‌ڵام ناكرێت ژیان و خۆشگوزه‌رانی هاوڵاتیانیش بكرێت به قوربانی ئه‌و ململانێیه‌ی كه پێناچێت به‌م زوانه كۆتایی بێت. ئه‌كرێت هه‌ردو شه‌ڕه‌كه هاوزه‌مان پێكه‌وه بكرێن، به‌ڵام زیاتر ته‌ركیز بخرێته سه‌ر په‌ره‌دان به ئابوری و باشكردنی گوزه‌رانی هاوڵاتیان، به تایبه‌تی له پارێزگاكانی سلێمانی و هه‌ڵه‌بجه و ئیداره‌كانی گه‌رمیان و ڕاپه‌ڕیندا، چونكه زۆرترین زیانیان به‌ركه‌وتوه له ئه‌نجامی ئه‌م ململانێ درێژخایه‌نه و په‌یڕه‌وكردنی ئه‌م سیسته‌مه مه‌ركه‌زیه‌دا.\nئه‌گه‌ر به نمونه وه‌به‌رهێنانی ده‌ره‌كی وه‌ربگرین. له ساڵی (2006 ـه‌وه تا 2015)، 5.5 ملیار دۆلار وەبەرهێنانى ده‌ره‌كی له هه‌رێمی كوردستاندا كراوه؛ لەم 5.5 ملیارە، نزیکەى 5 ملیاری لە پارێزگای هەولێردا بوه، وە نیو ملیارى لە پارێزگای دهۆک وەبەرهێنراوە، و تەنها 30 ملیۆن دۆلاری لە پارێزگای سلێمانى وەبەرهێنراوە. واته 90% ى سەرمایەى بیانى له هه‌رێمی كوردستاندا، لە پارێزگای هەولێر وەبەرهێنراوە لە کاتێکدا تەنها لە 36% ی ژمارەى دانیشتوانى کوردستان لە پارێزگای هەولێر نیشتەجێن. له به‌رامبه‌ردا کەمتر لە 1% ی وه‌به‌رهێنانی ده‌ره‌كی به‌ر پارێزگای سلێمانی ده‌كه‌وێت، لە کاتێکدا 38% ی دانیشتوانی هەرێم لە پارێزگای سلێمانیدا ده‌ژین. به واتایه‌كی تر، زیاتر له 99% ی وه‌به‌رهێنانی ده‌ره‌كی له سنوری زه‌ردا بوه و كه‌متر له 1% ی له سنوری سه‌وز و نیلیدا بوه.\nنێچیرڤان بارزانی و سه‌رانی پارتی به ئاشكرا ئه‌یانه‌وێت سیسته‌مه‌كه زیاتر به‌ره‌ومه‌ركه‌زیه‌ت به‌رن و ئه‌و ده‌سه‌ڵاته كه‌مه‌ش كه ئه‌نجومه‌نی پارێزگاكان هه‌یانه لێیان وه‌ربگرنه‌وه و ناوچه‌ی سه‌وز و نیلی كه جێنفوزی پارتی نین، هێنده‌ی تر به‌ره‌و هه‌ژاری و لاوازی به‌رن. ئاشكرایه كه خزمه‌ت به پاره و ده‌سه‌ڵات ئه‌كرێت، پاره و ده‌سه‌ڵاتیش به‌هۆی سیسته‌می لامه‌ركه‌زیه‌وه ئه‌درێت به پارێزگاكان، بۆیه سه‌رانی پارتی له ڕێی دژایه‌تی سیسته‌می لامه‌ركه‌زی و په‌یڕه‌وی سیسته‌مێكی ته‌واو مه‌ركه‌زیه‌وه، توانیویانه ئه‌م سنوره له پاره و ده‌سه‌ڵات و خزمه‌تگوزاری بێبه‌ش و بێبه‌ریبكه‌ن؛ وه‌ك ئه‌بینین له هه‌ولێری پایته‌خت به‌هۆی بونی پاره و ده‌سه‌ڵاته‌وه شه‌قامی 100 مه‌تری و 120 مه‌تریان به زیاد له ملیارێك دۆلار ته‌واو كردوه، ده‌ستیشیان كردوه به شه‌قامی 150 مه‌تری، به‌ڵام سلێمانی هێشتا شه‌قامی 100 مه‌تریشی نیه و شه‌قامه سه‌ره‌كیه‌كانی زۆربه‌ی هی زه‌مانی ڕژێمی به‌عسه و له دوای ڕاپه‌رینه‌وه هیچ شاڕێیه‌كی سه‌ره‌كی له سلێمانیدا دروستنه‌كراوه. به كورتیه‌كه‌ی بۆ پرۆژه‌كانی هه‌ولێر و سنوری زه‌رد پاره هه‌یه، به‌ڵام بۆ پرۆژه‌كانی سلێمانی و سنوری سه‌وز و نیلی پاره نیه.\nبۆیه هێزه‌كانی ئۆپۆزسیۆن، به تایبه‌تی بزوتنه‌وه‌ی گۆڕان كه زۆرترین ده‌نگی له پارێزگای سلێمانیدا هێناوه به‌بێ ته‌زویر، له‌م هه‌ڵبژاردنه‌دا پێویسته به‌رنامه‌ی سه‌ره‌كیان بكه‌ن به‌وه‌ی كه له ڕێی سیسته‌می لامه‌ركه‌زیه‌وه، ده‌سه‌ڵات و پاره‌ی زیاتر بدرێت به پارێزگاره‌كان و ده‌سه‌ڵاتی لێپرسینه‌وه‌ی زیاتریش بدرێت به ئه‌نجومه‌نی پارێزگاكان بۆ ئه‌وه‌ی پارێزگار بتوانێت زیاتر خزمه‌تی شار و ناوچه‌كه‌ی خۆی بكات و گه‌شه به كه‌رته‌كانی پیشه‌سازی و كشتوكاڵ و گه‌شتوگوزار بدات و ئه‌گه‌ر كه‌مته‌رخه‌میشی كرد، ئه‌نجومه‌نێكی به‌هێزی پارێزگا بتوانێت لێیبپرسێته‌وه و له‌كارلایبدات. به‌ده‌ر له‌مه، ئه‌بێت بۆ چه‌ند ساڵێكی تریش كات به‌فیڕۆ بده‌ین و له كاروانی گه‌شه‌ی ئابوری دواكه‌وین و له ناو هه‌مان بازنه‌ی ململانێدا بخلوێینه‌وه، كه پشكی شێری زیانه‌كانی به‌ر سنوری سه‌وز و نیلی ده‌كه‌وێت.\nبۆیه باشترین چاره‌سه‌ر بۆ ئه‌م دۆخه، په‌یڕه‌وكردنی سیسته‌می لامه‌ركه‌زی و فیدرالیه، چونكه له سایه‌ی سیسته‌می لامه‌ركه‌زیدا، له جیاتی ئه‌وه‌ی گرنگی به سنورێك بدرێت و سنورێك پشتگوێ بخرێت، هه‌ر شاره‌و كێبركێ ئه‌كات له‌سه‌ر ئه‌وه‌ی زۆرترین سه‌رمایه‌ی ده‌ره‌كی به‌ره‌و لای خۆی ڕابكێشێت. ئه‌گه‌ر ناعه‌داله‌تیش ڕوی داو شارێك له ڕوی ئابوریه‌وه كه‌وته دواوه، ئه‌ركی حكومه‌تی ناوه‌ندیه له هه‌ولێر كه هاوسه‌نگی ڕابگرێت و یارمه‌تی ئه‌و شاره بدات تا هه‌ڵده‌ستێته‌وه سه‌ر پێی خۆی، كه ئه‌مه‌ش ئارامی سیاسی و كۆمه‌ڵایه‌تی زیاتر دابین ئه‌كات له نێوان شاره‌كاندا. نه‌ك شاره ده‌وڵه‌مه‌نده‌كان ده‌وڵه‌مه‌ندتر و شاره هه‌ژاره‌كان هه‌ژارتر بكات كه وا ئه‌كات نائارامی سیاسی زیاتر ڕوبكاته ئه‌م سنوره، كه پارتی به به‌رنامه كاری بۆ ده‌كات.


10/1/2020 - 12:19\nزه‌ها حه‌دید به‌ڕه‌گه‌ز خه‌ڵكى عێراق بوو و خاوه‌نى ره‌گه‌زنامه‌ى به‌ریتانى بوو\nخانوێك له‌سه‌ر باڵه‌خانه‌یه‌كى ئه‌ندازیارى به‌ناوبانگ زه‌ها حه‌دید كه خه‌ڵاتى پریتسكه‌رى به‌ده‌ستهێنا له شارى نیویۆرك له ئه‌مریكا نرخه‌كه‌ى بۆ دوو هێنده به‌رز بووه‌وه به 58 ملیۆن و 500 هه‌زار دۆلار ده‌فرۆشرێت.\nپینتهاوس خانوویه‌كى گه‌وره‌یه له یه‌كێك له ئه‌پارتمانه به‌ناوبانگه‌كان له نیویۆرك كه له دوو یه‌كه پێكدێت له به‌شى سه‌ره‌وه‌ى ئه‌پارتمانه‌كه دروستكراوه له‌سه‌ر 1 هه‌زار و 21 مه‌تر چوارگوشه و له سێ نهۆم پێك دێت و 7 ژوورى نوستن له‌خۆ ده‌گرێت و نزیكه‌ى 371 مه‌تر چوارگۆشه‌ى سه‌رووى ئه‌پارتمانه‌كه‌ى له‌گه‌ڵدایه.\nنه‌خشه‌ى زه‌وى "پینتهاوس" خانووه‌كه به‌شى سه‌ره‌كى نیشان ده‌دات دابه‌ش ده‌بێت له شوێنى فراوانى فه‌رمى و میواندارى و په‌یژه‌ییه‌كى پێچ پێچى له نێودایه و به‌شى تایبه‌ت به خێزانى وه‌ك شانۆیه‌كی كراوه و چێشتخانه و په‌رتوكخانه‌شى تێدایه.\nخانووه‌كه دوو ئه‌سانسۆر"به‌رزكه‌ره‌وه‌ى" تایبه‌ت و سه‌ربانێكى فراوانى هه‌یه و له‌گه‌ڵ هه‌یوانێك له سه‌ره‌وه و خواره‌وه و چوارده‌ورى خانووه‌كه وه‌ك خه‌یوه‌تێكه كه له شووشه دروستكراوه و باخچه و جێگه‌ى دانیشتنیشى هه‌یه.\nدان ئۆگست كوردیرو به‌ڕێوه‌به‌رى گه‌وره‌ى گرووپى بازاڕى كۆركوران سه‌نشاین گوتى ، ئێمه توانیمان شوێنی نیشته‌جێبوونێكى به‌ڕاستى و بێ هاوتا دروست بكه‌ین و بیخه‌ینه بازاڕه‌وه.\nهه‌روه‌ها گوتیشى ئه‌م خانووه گه‌وره‌ترین ماڵه كه پێكدێت له ژووره‌وه و ده‌ره‌وه .\nنرخى خانووكه گه‌یشتووه‌ته 58 ملیۆن و 500 هه‌زار دۆلار له سه‌رووى به‌ناوبانگترین باڵه‌خانه دروست كراوه كه له‌لایه‌ن ته‌لارسازى به‌ناوبانگى جیهانى زه‌ها حه‌دید دیزان كراوه زه‌ها حه‌دید به‌ڕه‌گه‌ز خه‌ڵكى عێراق بوو و خاوه‌نى ره‌گه‌زنامه‌ى به‌ریتانى بوو له زۆربه‌ى وڵاتانى جیهان شوێن ده‌ستی دیاره و دیزاینی ته‌لارى جوان و نایابى دروست كردووه و له 31ى ئازارى ساڵى 2016 له ته‌مه‌نى 65 ساڵى كوچ دوایى كرد.


دەنگی گەلی كوردستان (بانگی هەق)ی شۆڕشی نوێ! – Knwe.org\nسەرەکی » وتار » ستران عه‌بدوڵڵا » دەنگی گەلی كوردستان (بانگی هەق)ی شۆڕشی نوێ!\nدەنگی گەلی كوردستان (بانگی هەق)ی شۆڕشی نوێ!\nلە یادەكانی دەنگی گەلی كوردستان زۆرم نووسیوون، دوایینیان هەفتەی رابردوو بوو بە ناوی (ئێزگە) لە بەرواری (9/3/2019) بۆ یادی چل ساڵەش، وێڕای پیرۆزبایی، ئەم نووسینەم دووپات دەكەمەوە كە بیست ساڵ پێش ئێستا لە رۆژی (20/3/1999) بڵاوبۆتەوە.\n*بەپێی ئەفسانە مێژووییەكە كاوەی ئاسنگەرو هاوەڵانی وا رێككەوتبوون دوای سەركەوتن بەسەر زوڵم‌و زۆری زوحاكدا بۆ جاڕدانی سەركەوتنەكە ئاگرێك لەچیاكاندا بكرێتەوە. بەمجۆرە ئاگركردنەوە لەچیاكانی كوردستان یەكەمین ئامڕاز‌و گوزارشتی راگەیاندنی كوردیی بوون.\nبەپێی ئاماژەی ئەوانەش بێت كە یەك لەسەرچاوەكانی دیرۆكی پەیدابوونی راگەیاندن‌و میدیا بۆ سەردەمی جاڕدانی سەركەوتنەكانی شەڕ دەگێڕنەوە، كە وابێ ئێمە دەتوانین ئاگركردنەوەی چیاكان بە سەرەتای راگەیاندنی شۆڕشگێڕانەی كورد بزانین. ئاگركردنەوە لەچیاكان راگەیاندنی سەركەوتنی كوردبوو لەكۆنترین‌و هەرە دێرینترین شۆڕشەكانی كوردستان كەدواتر نەورۆز بووە رۆژی نوێی ساڵێكی تازەو سەردەمێكی تازە.\nلەسەردەمی نوێشدا ئێزگە دانان لەچیاكان مژدەی سەركەوتنی كوردبوو لەنوێترین شۆڕشی خۆیدا كەدواتر بە(شۆڕشی نوێی گەلەكەمان) ناسرا. رێككەوتیش نییە كە جاڕدانی (نەورۆزی) ئێزگەی شۆڕش هاوكات بێت لەگەڵ یادی نەورۆزی شۆڕشی دێرینی كوردان. ئێزگەی شۆڕش كە بیست ساڵ بەرلە ئەمڕۆو لە(21/3/1979)دا دامەزرا هەر لەرێكەوتی دامەزراندنەكەیدا دەردەكەوێ ئێزگەیەكی دێرین‌و هاوچەرخ بووە بەومانایەی یەكەمین شۆڕش (شۆڕشی دێرینی كاوە)و دوا شۆڕش (شۆڕشی نوێ)-ی پێكەوە گرێداوە.\n*سەروەرییەكانی دەنگی گەلی كوردستان زۆرن لەواری خزمەتكردنی كوردایەتی بەهەموو دەركەوتەكانییەوەو لەواری خزمەتكردنی گەلی كورد بەگشتی. لەواری كوردایەتییدا ئێزگە (بانگی هەق)ی شۆڕش بوو كە بەگوێی خەڵكی كوردستاندا درا. لەسەروەختێكدا كە دوژمن هەموو نوزەو دەنگی هەموو ناڕەزایەتییەكی لەخەڵكی بڕیبووئێزگە (نا)یەكی گەورەبوو بەڕووی زوڵم‌و زۆری راگوێزان‌و تەعریب‌و كورد قڕاندا، مینبەری ئازادانەی كورد بوو وەختێك كورد دەرفەتی نەبوو لەسیستمێكی تۆتالیتاری نەتەوەیی سەردەستدا بڵێ ئەز هەم، چ جای ئەوەی قسەیەك، بیروبۆچوونێكی پێچەوانە بڵێت. ئێزگەی شۆڕش وتەبێژی سەربازیی سەركەوتنەكانی هێزی پێشمەرگەی كوردستان بوو لەسەروەختێكدا تەشكیلاتی پێشمەرگە لەبەر چەنگی پارتیزانی لەشوێنێكدا گرد نەدەكرانەوە، ئێزگە راكالی جفرەو نامەی ژوانی پێشمەرگانە بوو لەو رۆژەدا كە پێشمەرگە لەهێكرا دەردەكەوتن، زەبریان لەدوژمن دەوەشاندو لەچاوتروكانێكدا بزردەبوون. چەند پێشمەرگەی دلێر بەئومێدی ئەوەی ئێزگەكە لەكاروانی شەهیدانیدا ناویان بخوێنێتەوە حەزیان دەكرد شەرەفی شەهیدبوونیان پێ ببڕێ‌و چەند پێشمەرگەی شەهیدیش لەڕێی جۆشدانی ئێزگەوە لەنەبەردییەكاندا تۆڵەیان بۆكرایەوە؟\n*ئێزگەی شۆڕش نەتەنها ئێزگەی جۆشدانی ورەی پێشمەرگەو هاندانی خەڵكی كوردستان بوو. بەڵكو ئێزگە بۆ خۆی خوێندنگەیەكی هوشیاركردنەوە بوو بۆ شۆڕشگێڕان‌و كۆمەڵانی خەڵكی كوردستان. مەڵبەندێكی راستەوخۆی پێگەیاندنی خۆڕسكانەی كادیرو جەماوەر بوو لەو شوێنانەی كەمتر دەستی شۆڕشی دەگەیشتێ. ئێزگە هەروا كۆڕی داهێنانی چەندین وشەی جوان‌و رەسەنی كوردیی، چەندین زاراوەی نێو فەرهەنگی سیاسیی بوو لەسەردەمێكدا كورد زاراوەی سیاسیی كەم‌و توانای داڕشتنی رستەو ئاماژەی سیاسیی لەگەلێك بواردا كورتی دەهێنا. ئێزگە بۆخۆی سەرەڕای هەلومەرجی سەختی شۆڕش، هەوڵیداو لەو هەوڵەشدا تاڕادەیەك سەركەوتوبوو، ببێتە نیشتمانێكی ئاوەدان بۆ زمانێكی پاراو، لەو دەمەیدا بەغدا حەزی لێبوو زمانی كوردان بشێوێنێ وەك چۆن لە تەقەلای شێواندنی كوردستان و كوردەواریدا بوو.\nواوەتریش ئێزگە مەڵبەندی پێگەیاندنی دەیان نووسەرو كادیری بەتوانای راگەیاندن بوو كەدواترو بەتایبەتی لەدوای ئەو راپەڕینەی ئێزگە دەوری لەجۆشدانیدا هەبوو، بەسەر كەناڵەكانی دیكەی راگەیاندنی یەكێتییدا دابەش بوون. لە ئێزگەی دەنگی گەلی كوردستانەوە نووسەرو كادیری موحتەریفی ئەوتۆ دەرچوون كەدواتر لەماڵە گەورەكەی راگەیاندنی یەكێتییدا درێژەیان بەداهێنان‌و رێگای لەمێژینی ئێزگەكەدا.\n*لەبەرئەو هۆیانە هەمووی یادی بیست ساڵەی ئێزگەی دەنگی گەلی كوردستان، یادی جاڕدانی شۆڕشی نوێ‌و بیرەوەری ئەو شەهیدە نەمرانەیە كە ئومێدیان دەكرد ئێزگە بیانلاوێنێتەوە، لەبەرئەو هۆیانە هەمووی، یادی بیست ساڵەی ئێزگەكە رێزلێنانە لەتێكۆشانی هەموو ئەو هەڤاڵە دێرینانەی لەكاروانی ئێزگەدا رۆڵێكیان گێڕاوە. یادی ئەو هەڤاڵانەیە ئێزگەكەیان كڕی و یادی ئەوانەیە ئێزگەكەیان هێنایە كوردستان، یادی ئەوانەیە شانە‌وشان‌و شاخەوشاخی كوردستان گێڕایان‌و لەچاوی پیسی دوژمنیان دەشاردەوە. یادی ئێزگە، بیرەوەری رۆژانی راپەڕینی 1991و رێزلێنانە لەو هەوڵ‌و تەقەلایانەی فەرهەنگی سیاسیی كوردیان بە چەندان وشەی جوان و پاراو دەوڵەمەندكرد. یادی ئێزگە ڕێزلێنانە لەراگەیاندنی (ڕێبازی نوێ)ی شۆڕشی نوێ كە شەرارەكەی بووە ئاگرێكی نەكوژاوەی نەورۆزو لەراپەڕینی كوردستانێكی نوێ‌دا (الاتحاد)و یەكەمین تەلەفزیۆنی كوردی‌و كوردستانیی هێنایە بوون.\n*سڵاو لە ئێزگەی دەنگی گەلی كوردستان، سڵاو لەو هەڤاڵ و لەو پێشمەرگانەی درێژە بەكاروانە دێرینەكەی (ئێرە دەنگی گەلی كوردستان)ە دەدەن.\nیان کوردستان یان کوردستان


Bet365 - پێداچونەوە، هەڵسەنگاندن و بۆنسەکان IraqBet\nپێداچونەوەبێت365 (Bet365) بووە بە یەکێک لە گەورەترین براندەکان لە پیشەسازی قومارکردنی ئۆنلاین لە ساڵی 2000ەوە. زیاترلە 35 ملیۆن بەکارهێنەری چالاکی هەیە لە هەموو جیهاندا. ئەم یاریزانانە دەتوانن بەشداری مارکێتەکانی گرەوکردنی وەرزشی بکان، یارییەکانی گازینۆی ئۆنلاین، ژوورەکانی پۆکەر، و پلاتفۆڕمی دومبەڵە لەگەڵ تەنیا هەبوونی یەک هەژمار! بێت365 (Bet365) هەروەها چەندین بۆنس بۆ کڕیاران بەردەست دەخات. پشتگیری چەندین جۆری جیاوازی پارەدان دەکات. لەگەڵ چەندین تایبەتمەندی تر و خاڵی بەسود کە دواتر بە وردەکاری باسی دەکەین لەم پێداچوونەوەیەدا.\n$440Niha qeyd bike\nVariety of jackpot games ?\nBonuses with NO wagering requirements!\nFree live stream for sports matches\nبۆنسی گرەوی تۆپی پێی’ئەککا'(ACCA)\nبۆنسی بەخێرهاتنی گرەوی وەرزشی\nسپینی ‘خولاندنەوەی’ خۆرایی\nبەردەستخەرانی یارییەکانی گازینۆ\nگرەوی وەرزشی لە بێت365\nتایبەتمەندی گرەوی ڕاستەوخۆ\nتایبەتمەندی کاش ئاوت\nئایا کورد بێت365 (kurd bet 365) بەردەستە لە هەولێر؟\nپاکەیجی “Age of the Gods” پاکەیجێکی تایبەتی گازینۆی بێت365، سەرجەم یارییەکانی لەلایەن زنجیرە یاریی بەناوبانگەوەیە کە هەمان ناویان هەیە. هەموو یارییەکانی “Age of the Gods” لە گازینۆ خەڵاتی تایبەتی جاکپۆتی هەیە کە لە 20,000$ دەست پێدەکات تا 2$ ملیۆن دۆلار.\nتەنیا خاڵێکی لاوازی بەشی گازینۆ کەمی ژمارەی مێز و یارییەکانی سلۆتۆیە، ئەمەش هۆکاری ئەوەیە کە تەرکیزی کۆمپانیاکە زیاترە لەسەر مارکێتەکانی گرەوی وەرزشی.\nیاری گازینۆی ڕاستەوخۆ ئەزمونێکی یاریکردنی تەواو ڕاستیت پێدەبەخشێت وەکو ئەوەی لە گازینۆکانی تردا یاری بکەیت! ئەم یارییانە دەگوازرێنەوە، لەلایەن پەخشی ڕاستەوخۆ، لە ستۆدیۆی تایبەت و پێشکەش دەکرێت لەلایەن دابەشکاری ڕاستی، کە دەتوانیت پەیوەندی لەگەڵ بکەیت لەڕێگایی چاتی ڕاستەوخۆ.\nلەم یارییانەدا، دابەشکارەکان ویلی ڕاستی ڕۆلێت بەکاردێنن، کاردی وەرەقە دابەشدەکەن، و زاری ڕاستی هەڵدەدەن!\nلەناو باشترین یارییەکانی ڕاستەوخۆ کە بێت365 پێشکەشی دەکات : (ڕۆلێتی ڕاستەوخۆی کوانتوم ‘Live Quantum Roulette’، بلاکجاکی ڕاستەوخۆی تایبەتی هەموو گرەوەکان ‘Exclusive All Bets Live Blackjack’، ڕۆلێتی ڕاستەوخۆی فەڕەنسی ‘Live French Roulette’، ڕۆلێتی ڕاستەوخۆی کوانتوم ‘Live Quantum Roulette’).\nبڕی (5% ~ 70%) زیاتر ببەرەوە لە گرەوی ئەککا(ACCA)!\nئەگەر گرەوێکی کەڵەکەی براوەت هەبێت لە 3 بژاردە یان زیاتر، بردنەوەیەکی زیادەت دەبێت کە لە ڕێژەی 5% تا 70%ی نرخی گرەوەکەت دەبێت، بەبێ هیچ پێویستەیکی تر!\nلەگەڵ یەکەم پارەدانان 100%\nئەگەر تۆ حەزت لە یاری گازینۆیە ئەوا بۆنسی 100% وەردەگریت تا زۆرترین بڕی 440$ .\nبێت365 (Bet365) بڕی 30$ وەک بۆنسی بەخێرهاتن پێشکەش دەکات\nئەگەر گرەوکارێکی وەرزشیت تا 100$ بۆنست پێدەبەخشێت بە بڕی 30$ بۆ سەر هەژمارەکەت لەگەڵ یەکەم پارەدانان.\nئەگەر ڕووبەڕوی کێشەیەک بویتەوە لە کاتی یاریکردن یان گرەو کردن لە بێت365(Bet365)، دەتوانیت سەیرێکی بەشی پرسیارە باوەکان بکەیت کە باسی هەموو بەشەکانی ماڵپەڕەکە دەکات لەوانە هەژمارەکەت، پاردان، گرەوکردن، خەڵاتەکان، قومارکردنی بەرپرسیارانە، و زۆری تر. بەڵام ئەگەر ئەو پرسیارەت نەدۆزیەوە کە دەتەوێت ئەوکات دەتوانیت پەیوەندی بکەیت بە بەشی خزمەتگوزاری کڕیار بە چاتی ڕاستەوخۆ کە بەردەست دەبێت لە کاتژمێرەکاندا، هەروەها دەتوانیت تەلەفون یان ئیمەیڵ بکەیت.\nتیمی پشتگیری بێت365(Bet365) زۆر پرۆفیشناڵن، هاوڕێیانە، و خێرا وەڵام دەدەنەوە کە کاتی چاوەڕوانی تێناپەڕێت لە یەک خولەک.\nسلۆتەکان بەشێکی گەورەی یارییەکانی گازینۆ دابین دەکات لە کاتێک بەردەوام بەکارهێنەران بۆ یاری نوێ، چیرۆکی نوێ، گرافیکی بەرز، و بڕی پارەدانی گەورە دەگەڕێن. لە بەناوبانگترین یارییەکان کە لە گازینۆی بێت365 (Bet365) بریتین لە : (فرێنزی مێش ‘Bee Frenzy’، کتێبی پاشاکان ‘Book of kings’ ، Jekyll ، Hyde و میراتی پڵنگ ‘Legacy of the Tiger).\nدەتوانیت هەر یارییەکی گازینۆ بە خۆرایی تاقی بکەیتەوە پێش دانانی گرەو، بۆ ئەوەی شێوازی یارییەکە، بڕی پارەدان و تایبەتمەندییەکان بزانیت. پێویستە باسی بکەین کە هەموو یارییەکانی بێت365 ( Bet365) سکاتەر، وایڵد ، بۆنس و نیشانەی تێدایە بۆ باشکردنی ئەزمونی یاریکردنت و بەخشینی بردنەوەی زیاتر!\nبێت 365(Bet365) پشتگیری بەشێکی زۆری ڕێگاکانی پارەدانان و پارە ڕاکێشان دەکات، لەوانە وەک کاردە بانکییەکانی (ڤیزا، ئەمریکان ئێکسپرێس، ماستەرکارد، مایسترۆ). لەگەڵ جزدانی ئەلکترۆنی وەک : (پەیپاڵ، ئەپڵ پەی). بەڵام بێت365 پشتگیری لە جزدانە ئەلکترۆنییە بەناوبانگەکانی(نێتێلەر، سکریڵ) ناکات.\nکەمترین بڕی پارەدانان و پارە ڕاکێشان تەنیا 10$ە، لەکاتێکدا زۆرترین بڕ 30,000$. پارەدانان هەموو کاتێک دەکرێت، بە بێ گوێدان بە بڕی پارەکە و ڕێگاکەی بەکاری دەهێنیت، لەکاتێکدا پارەڕاکێشان پێویستە لە 5 ڕۆژی کاردا بێت.\nبەڵێ، بێت365 چەندین سپینی خۆرایی پێشکەشی یاریزانەکانی گازینۆ دەکات، ئەگەر دەتەوێت ئەم بۆنسانە بەدەست بهێنیت، تایبەتمەندی ئاگادارکردنەوە چالاک بکە تا بەردەوام ئاگاداری دوایین ئۆفەرەکان بیت. پێویستە باسی بکەین کە ئەم بۆنسانە بە خۆرایین و هیچ داواکارییەک نییە!\nبیت365 (Bet365) کۆلێکشنێکی سەرسوڕهێنەر لە یارییەکانی گازینۆی هەیە کە بەشێوازێکی سەرەکی لەلایەن کۆمپانیای (NetEnt) بەردەست خراون، لەگەڵ گەشەپێدەرانی تری وەک (Playtech, Quickspin, Genesis Gaming, Blueprint, Microgaming, Play N Go).\nبێت365 هەموو وەرزشەکانی جیهانی تێدایە، لە بەناوبانگترین وەرزشەکان دەست پێدەکات وەک (پێشبڕکێی ئەسپ، تۆپی پێ، تۆپی سەبەتە، فۆرمولا1 ، ڕالی، تێنس، تێنسی سەر مێز، بۆکسێن، زۆرانبازی)، دواتر ئەو وەرزشانەی کەمتر بەناوبانگن وەک (کریکێت، نیشانە ‘دارتس’، هۆکی سەسر سەهۆڵ، سنۆکەر، وەرزشی خەیاڵی، ڕێساکانی ئوستوراڵیا).\nبێت365 هەروەها وەرزشی خەیاڵی بەردەست دەخات کە لەلایەن پرۆگرامی خۆکارییەوە هەموو وەرزشەکانی جیهانی تێدایە، لەناو یارییەکاندا ئەمانە هەیە: (پێشبڕکێی ئەسپ، تێنس، تۆپی سەبەتە، تۆپی پێ، پێشبڕکێی ماتۆڕ).\nیەکێک لە سەرسوڕهێنەرترین تایبەتمەندییەکانی کە بێت365 لە ماڵپەڕەکانی تری گرەو جیادەکاتەوە مارکێتی گرەوی ڕاستەوخۆیە کە بۆ هەموو وەرزشەکان بەردەستە،\nو دەتوانیت بە ئاسانی مارکێتەکان بناسیتەوە و مارکێتەکانی ترێندی کە بە ئەستێرەی زێڕین جیاکراونەتەوە.\nلەگەڵ ئەوەدا، دەتوانیت سەیری هەر یارییەکی وەرزشی بکەیت لە بێت365 (Bet365) بە خۆرایی تا ئەوکاتەی باڵانسەکەت پارەی تیادەبێت یاخود گرەوێکت دانابێت لە ماوەی 24 کاتژمێری ڕابردوودا.\nئەگەر خێرایی ئینتەرنێتەکەت زۆر باش نییە دەتوانیت سەیری ڕوداوەکانی یارییەکە بکەیت ڕاستەوخۆ لەلایەن گرافیکێکەوە کە ئەنجامی ئێستات پێدەڵێت، جێگایی تۆپەکە، ئەو ڕێگایەی هەر تیمێک یاری دەکات، ئەو یاریزانانەی کە کاردی زەرد یان سور وەردەگرن، ڕێژەی تۆپ لای هەر تیمێک، و زانیارییە گرنگەکانی تر کە یارمەتیت دەدات تێبگەیت لە ئاڕاستەی یارییەکە، تا بتوانیت کە گرەوێکی دەقیق دابنێیت.\nکڕیارانیبێت365تایبەتمەندی کاش-ئاوت هەیە کە ڕێگاییان پێدەدات بەشێک یان هەموو پارەی گرەوەکە ڕابکێشن پێش ئەوەی یارییەکە تەواو بێت.\nئەم تایبەتمەندییە زۆر باشە لە هەر حاڵەتێکدا، ئەگەر گرەوەکەت لە کاتی بردنەوە بوو، دەتوانیت بڕی بردنەوەکەت یەکسەر ڕابکێشیت پێش ئەوەی ئەنجامەکە بگۆڕێت، لە کاتێکدا کە پێشبینییەکەت هەڵە بوو، دەتوانیت گرەوەکەت ڕابکێشیت پێش ئەوەی یارییەکە تەواو بێت و بدۆڕێیت!\nلەلایەکی ترەوە، بێت365 تایبەتمەندی کاش-ئاوت’ی خۆکاری بەردەست دەخات کە ڕێگات پێدەدات گرەوەکەت کاش-ئاوت بکات بە ئۆتۆماتیکی لە کاتێکدا یارییەکە دەگاتە حاڵەتێکی کە داتناوە. ئەم تایبەتمەندییە زۆر بەسود دەبێت بۆت ئەگەر بتەوێت چێژ لە بینینی یارییەکە بکەیت بە بێ ئەوەی خەیاڵت لای گرەوەکەت بێت کە داتناوە.\nئەگەر مۆبایلێکی ئەندرۆید یان ئای ئۆ ئێس بەکاردەهێنیت، دەتوانیت پۆرتاڵی بێت365 بەکاربهێنیت لە وێبگەرەکەت ‘ Browser ‘، و پلاتفۆڕمەکە بەتەواوی خۆی دەگونجێنێت لەگەڵ شاشەی ئامێرەکەت، هەروەها دەتوانیت بە ئاسانی یارییەکانی دڵخوازت و مارکێتەکانی گرەوکردن بەردەست بێت.\nهەروەها، دەتوانیت بەرنامەی بێت365 داونلۆد بکەیت کە هەر وەک پلاتفۆڕمی مۆبایلە. هەرچۆنێک بێت، خاڵی بەسودی زیاترت دەداتێ وەک چونە ناو هەژمارەکەت بە پەنجەمۆر، گەیشتنی ئاگادارکردنەوە دەربارەی تازەترین ئۆفەر و بۆنسەکان، و ناردنی نامە بۆت دەربارەی ئەنجامەکانی گرەوەکانت.\nدەتوانیت بەرنامەکە داونلۆد بکەیت لە ڕێگەی پلاتفۆڕمی گازینۆکە، ئینجا کلیک بکە لە لینکی ‘بەرنامەکە دابەزێنە’ (Get the App) و بە ئۆتۆماتیکی داونلۆد دەبێت. دوای ئەوە، دەتوانیت خۆت تۆمار بکەیت بۆ هەژماری نوێ یان چونە ژوورەوە بکەیت بۆ هەژمارەکەت.\nبەڵێ، کورد بێت365 (kurd bet 365) بەردەستە لە هەولێر لە هەرێمی کوردستان و هەموو جێگاکانی تر لە عێراق. ئەگەر دەتەوێت خۆت تۆمار بکەیت لە باشترین ماڵپەڕی گرەوکردن لە عێراق ئەوا بێت فیناڵ هەڵبژێرە کە پشتگیری هەموو ڕێگاکانی پارەدان لە ناوخۆ و جیهاندا دەکات وەک ناسپەی، فاست-پەی، ڤیزا، ماستەرکارد، و سکریڵ. لەگەڵ ئەوانە، دەتوانیت گواستنەوەکان بکەیت بە بەکارهێنانی دیناری عێراقی یان هەر جۆرە دراوێکی تر. تەنیا ئەوە نییە! لە بێت فیناڵ سەرجەم یارییە وەرزشییەکانی تێدایە لەگەڵ بەشێکی زۆری جۆری گرەو و پۆینتی باش.


بەوێنە؛ ژنە هونەرمەندە كوردەكە لە توركیا ئازادكرا – تۆڕی میدیایی خەڵک\n2018/12/07 - 3:16 PM\nیەڵدا عەباسی، ژنە هونەرمەندی كوردی ڕۆژهەڵاتی كوردستان، كە لە فڕۆكەخانەی ئەتاتورك لە شاری ئەستەنبوڵی توركیا دەستگیركرابوو، لەدوای ئەوەی لە دادگا وتەی لێوەرگیراوە ئازادكرا.\nشەوی ڕابردوو، یەڵدا عەباسی، كە بەمەبەستی بەشداریكردن لە ٢٧مین ساڵیادی دامەزراندنی ناوەندی چاند و هونەری میزۆپۆتامیا، سەردانی توركیای كردبوو لە فڕۆكەخانەی ئەتاتورك لە شاری ئەستەمبوڵ دەستگیركرا.\nلە دادگای (باكر كۆی) لەشاری ئەستەنبوڵ، بە یەڵدا عەباسی-یان وتووە، كە لەسەر ئەوە دەستگیركراوە لە ساڵی ٢٠١٦دا بەشداری كۆنسێرتێكی كردووە لە شاری وان و لە كۆنسێرتەكەدا پێش ئەوەی گۆرانی بڵێت چەند قسەیەكی كردووە و پشتگیری ڕێكخستنی كردووە، هەروەها لەسەر پێگەی خۆی لە تۆڕە كۆمەڵایەتییەكان پشتگیری عەفرین-ی كردووە.\nیەڵدا عەباسی، تۆمەتەكانی ڕەتكردووەتەوە و لەپاش ئەوەی لە دادگای ناوبراو وتەی لێوەرگیراوە ئازادكراوە.


هۆكاری حەرامی خواردنەوەی عەرەق (خمر): ماڵپەڕی وەڵامەکان\nخواردن و خواردنەوەهۆكاری حەرامی خواردنەوەی عەرەق (خمر)\nهۆكاری حەرامی خواردنەوەی عەرەق (خمر)\nئایا هۆكاری حەرامی خواردنەوەی عەرەق (خمر)، ئەوەیە كە پیسە؟\nخواردنەوەی عەرەق حەرامە، چونكە خودا حەرامی كردووە(1)! یەكێك لە هۆكارەكانی حەرامكردنی بۆ ئەوە دەگەڕێتەوە كە بێهۆشكەرە، لە ڕووی واتاییەوە (معنوی) بە یەك ڕای زانایان پیسە. بەڵام ئایا خودی عەرەقەكە پیسە؟ ئەمە جێی خیلافە لە نێوان زانایاندا، زۆربەیان بۆ ئەوەدەچن كە خودی عەرەق پیسە(2)، ئەو زانایانەی كە بۆ ئەوەدەچن عەرەق زاتەكەی خاوێنە، پیسییەكەی بۆ ماناكەی دەگەڕێتەوە، بەڵگەی بەهێزیان بە دەستەوەیە.\n* [يَاأَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالْأَنْصَابُ وَالْأَزْلَامُ رِجْسٌ مِنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ (90) إِنَّمَا يُرِيدُ الشَّيْطَانُ أَنْ يُوقِعَ بَيْنَكُمُ الْعَدَاوَةَ وَالْبَغْضَاءَ فِي الْخَمْرِ وَالْمَيْسِرِ وَيَصُدَّكُمْ عَنْ ذِكْرِ اللَّهِ وَعَنِ الصَّلَاةِ فَهَلْ أَنْتُمْ مُنْتَهُونَ (91)] (3) . الذين قالوا الرجس هنا نجاسةٌ معنوية، قالوه بقرينة قوله تعالى : [رِجْسٌ مِنْ عَمَلِ الشَّيْطَانِ] فالعمل هنا شيء معنوي. وكذلك إقتران الخمر في الآية بالميسر و الأزلام و الأنصاب تؤيد عدم نجاستها حساً إذ نجاسة هذه الأشياء معنوية غير حسية اتفاقاً.\nأضف إلى هذا أن البراء الأصلية تقتضي عدم النجاسة، كذا السنة التركية إذ لما حرمت الخمر أُريقت في الشوارع، فلو كانت نجسة لأمر النبـي (ﷺ) بصيانة الشوارع و الأواني من ذلك. و قاعدة : كل نجس حرام لا تنعكس فليس كل حرامٍ نجس، فالسُّم حرامٌ أكله و شرابه مع كونه طاهراً(4).\n(1) لە بنەماكانی ئیسلامەتی بڕوابوون بەوەی كە (حەلال) و (حەرام) بۆ (ئەمر) و (نەهی) خودا و پێغەمبەر (ﷺ) دەگەڕێنەوە. دایكی موسلمانان عائشە (رضي الله عنها) ئاماژە بۆ ئەم بنەمایە دەكات، كاتێ پڕسیاری لێ دەكرێت: بۆچی ئافرەتی حەیزدار رۆژوو قەزا دەكاتەوە، بەڵام نوێژ قەزا ناكاتەوە؟ حیكمەتەكە چییە؟ ئەویش لە وەڵامیدا دەفەرمێت حیكمەتەكە ئەوەیە كە لە زەمانی پێغەمبەر (ﷺ) فەرمانمان پێدەكرا ڕۆژوو قەزابكەینەوە، نوێژ قەزانەكەینەوە!\nپێی نەفەرموو: قەزاكردنەوەی ڕۆژوو ئاسانە سالێ یەك جارە، بەڵام قەزاكردنەوەی نوێژ قورسە، چونكە ڕوژانەیە. ينظر: صحيح مسلم (335)(69).\n(2) منهم المذاهب الأربعة.\n(3) المائدة: (90 ، 91).\n(4) ينظر: فتاوى الشيخ محمد صالح العثيمين(11\_150ـ254) و مجلة المنار (م23 ج9 ص641ـ679).\nپرسیارێکى گرنگ بۆ ئەو کەسانەى کە ڕاودەکەن و ڕاوچین پێویستە ئاگادارى ئەم حاڵەتە بن لە کاتی ڕاودا ئایا دروستە بۆمان لەو گۆشتە سەربڕاوانە بخۆین لەجەژنی موشریكەكاندا سەردەبڕێن؟ ئایا خواردنی مریشكی به‌رازیلی و ڕانی ئه‌مریكی دروسته ؟ ماڵى یەتیم حەرامە یان نە ؟ وە چۆن لە قورئانى پیرۆزدا باس كراوە ؟ ئەگەر مرۆڤێك ویستی قاوە بدات بەخەڵكێك لە دانشتنێكدا ئەوا بە سەرۆكی دانیشتنەكە و پاشان بەلای ڕاستی ، ئایا ئەمە سوننەتە ؟\nسەردان: ٦٦٨ بەش: خواردن و خواردنەوە\nپرسیاری دواترئایامرۆڤ بە مردن پیس دەبێت؟پرسیاری پێشترحوكمی بەكارهێنانی كحول (Alchol) لە كاری پزیشكی و بۆن سازیدا چییە؟


هاوپێوەندی بۆ ئازادی و دێموکراسی لە ئێران: دەنگی ئێمە ''نا'' بە کۆماری ئێسلامیی ئێرانە\n12:07 - 25 رێبەندان 2719\nهاوپێوندی بۆ ئازادی و دێموکراسی لە ئێراندا بەنیسبەت شانۆی هەڵبژاردنەکانی ١١ـەمین خولی مەجلیسی ڕێژیمی ئێران کە ڕێکەوتی ٢ی ڕەشەمە، بەڕێوە دەچێت لە بەیانییەکدا ڕاگەیاند کە دەنگی ئێمە ''نا'' بە کۆماری ئێسلامیی ئێرانە.\nلە بەیانییەدا هاتووە ئەم هەڵبژاردنانە لە کاتێکدا بەڕێوە دەچێت کە ئێران لە قەیرانێکی قووڵی ئابووری و سیاسیدا بە سەر دەبات و ڕێژیمی ئێران لەگەڵ ناڕزایەتی خەڵک بەڕەوڕوویه.\nلەو بەیانییەدا هاتووە هەڵبژاردن لە ڕێژیمی ئیسلامیی ئێراندا هەتا ئیستا ئازاد نەبووە، بەو مانایە کە مافەکانی وەکوو ئازادیی ڕادەربڕین، ئازادی بەربژێربوون، چالاکیی حیزبە سیاسییەکان و دامەزراوە مەدنییەکان، مافی بەرابەر بۆ کەڵ وەرگرتن لە میدیا گشتییەکان بۆ دژبەرانی ڕێژیم و... بوونی نەبووە.\nهاوپێوەندی بۆ ئازادی و دێموکراسی لە ئێراندا لەو بەیانییەدا باسی لەوە کردووە ڕێژیمی ئیسلامیی ئێران هیچ باوەرێکی بە دەنگی خەڵک نییە و تەنیا هەوڵ دەدات بە بەشداریی‌کردنی خەڵک لە هەڵبژاردنەکان ڕەوایی بۆ خۆی وەربگرێت.\nبۆ ڕێژیمی ئێسلامیی ئیران تەنیا هاتنە سەر سەندووقی خەڵک گرینگە کە پڕۆپاگەندای پێوە بکات، نەک ئاکامی هەڵبژاردنەکان.\nهاوپێوەندی بۆ ئازادی و دێموکراسی لە ئێراندا لە سەر ئەو بڕوایەیە کە کێشەی ئەمڕوی کۆمەڵگای ئێران بە گۆرینی بە ناو نوێنەرانی مەجلیس چارەسەر ناکرێت، بەڵکوو کێشەکە بنەڕەتی و پێکهاتەییە و تەنیا بەلابردنی ڕێژیمی دینیی ئێران چارەسەر دەبێت و بەربەستی هەرەگەورەی پێشکەوتنی کۆمەڵگای ئێران ڕێژیمی دژە خەڵک و گەندڵی بە ناو کۆماری ئیسلامیی ئێرانە.\nلەو بەیانییەدا ڕوو لە خەڵک هاتووە، یاسای بنەڕەتی ڕێژیمی ئیسلامیی ئێران بە فەرمی دەرفەتی حزووری جیابیرانی سیاسی و کۆمەڵایەتی و دژبەرانی ڕێژیمی ئێران لە هەڵبژاردنەکان وەلا دەنێت و بەشی هەموو هێزە سێکۆلار و دێموکرات و چەپی ئێران لە ماوەی تەمەنی ئەو ڕێژیمە، سەرکوت، زیندان، ئەشکەنجە و دوورخرانەوە بووە.\nهاوپێوەندی بۆ ئازادی و دێموکراسی لە ئێراندا لە کۆتایی بەیانییەکدا باسی لەوە کردووە، دۆخی ئێستای کۆمەڵگای ئێران و ناڕازی‌بوونی خەڵک لە دۆخی وڵات و لەم ڕێژیمە، ئەو ئیمکانەی پێک هێناوە کە بە هەوڵی ئۆپۆزیسیونێکی دێموکرات و ئازادیخواز بتوانین بایکۆتی شانۆی هەڵبژاردنەکان بکەینە بزوتنەوەیەکی گشتی.\n17:30 - 29 خەرمانان 2720\n14:14 - 29 خەرمانان 2720


شاندى هەرێم دەچێتەوە بەغدا\nحكومه‌تی هه‌رێمی كوردستان ئامادەیی نیشاندا بۆ دەستپێکردنەوەى دانوستانەکان لەگەڵ بەغدا لەداهاتوویەکى نزیکدا بۆ گەیشتن بەرێککەوتن لەسەر نەوت و بودجە، وتەبێژى قوباد تاڵەبانیش ئاشکرایکرد نیەتی باش هەیە بۆ ڕێککەوتن.\nبەدرێژایی دوو مانگى ڕابردوو سێ قۆناغى دانوستان لەنێوان هەرێم و بەغدا بەڕێوەچوون، دواى ئەوەى بەغدا لەمانگى نیساندا پارەى تایبەت بە موچەى فەرمانبەرانى هەرێمى بڕى کە بڕەکەى 454 ملیۆن دۆلارى مانگانە بوو.\nدانوستانەکان لەگەڵ کابینەى پێشووى حکومەتى عێراقدا بوون بەسەرۆکایەتى عادل عەبدولمەهدى بەڵام نەگەیشتن بە ئەنجام، دانوستانەکانى ئێستاش لەگەڵ کابینەکەى مستەفا کازمى دەبن دواى ئەوەى مانگى ڕابردوو کابینەکەى متمانەى لە پەرلەمان وەرگرت.\nسەمیر هەورامى، وتەبێژى قوباد تاڵەبانى جێگرى سەرۆکى حکومەتى هەرێم بە ناس کوردى ڕاگەیاند، ئەمڕۆ شاندی دانوستانکاری هەرێم بەسەرۆکایەتی قوباد تاڵەبانی کۆبوویەوە، بۆ خستنە رووی راپۆرتی لیژنەکان و تەواوکردنی ئامادەکارییەکان پێش چوونەوە بۆ بەغدا.\nئاماژەى بەوەدا، لە كۆبوونەوەكەدا كار و ر‌اپۆرتی لیژنە تایبەتمەندەكانی شاندی حكومەتی هەرێم خرانە بەرباس بۆ دەستپێكردنەوەی گفتوگۆكان.\nسەمیر هەورامى وتیشى "دانوستەکانمان لەگەڵ عێراق بەردەوام دەبێت، لە داهاتوویەکی نزیکدا شاندی هەرێمی کوردستان دەچێتە بەغدا بۆ بەردەوامیدان بە گفتوگۆکان".\nئەوەشى خستەڕوو، شاندی حكومە‌تی ھە‌رێم لە‌كۆبوونە‌وە‌كە‌دا جە‌ختی كردە‌وە كە ئامادە‌ن بۆ دە‌ستپێكردنە‌وە‌ی گفتوگۆكان لە‌گە‌ڵ بە‌غدا و رێككە‌وتن لە‌سە‌ر پرسە ھە‌ڵپە‌سێردراوە‌كان.\nپێش دەستپێکردنەوەى دانوستانە چاوەڕوانکراوەکان مانگى ڕابردوو بەغدا بڕى 400 ملیار دینارى بۆ موچەى فەرمانبەران رەوانەى هەرێم کرد بۆ ماوەى یەکجار تا دەگەن بە رێککەوتن.\n"پێشتر ئێمە دانوستانمان لەگەڵ کابینەی پێشووی حکومەتی عێراق کردووە، ئێستا دەڕۆینەوە لەگەڵ کابینەی نوێ درێژە بە گفتوگۆکانی پێشوومان دەدەین، نیەتی باش هەیە بۆ ڕێککەوتن"، سەمیر هەورامی وایوت.\nهەرێمى کوردستان لە دانوستانەکەدا رەزامەندى نیشانداوە لەسەر رادەستکردنى 250 هەزار بەرمیل نەوتى رۆژانە بەبەغدا و نیوەى داهاتى خاڵە سنورییەکان و گومرگ، بەڵام هێشتا رێکنەکەوتوون لەسەر ئەو بڕە پارەیەى لەبەرانبەریدا هەرێم داوایدەکات.\nدوێنێ یوسف محەمەد، سەرۆکى فراکسیۆنى گۆڕان لە پەرلەمانى عێراق ڕایگەیاند، حکومەتی نوێی عێراق بە سەرۆکایەتی مستەفا کازمی ئامادەیی نیشانداوە بۆ گفتوگۆ و ڕێککەوتن لەگەڵ هەرێم لە ماوەی مانگی حوزەیرانی ئەمساڵدا.


کوردستانپۆست: وەزارەتی ناوخۆی ئەڵمانیا دەڵێت کاری تیرۆریستی لە دڵشاد بارزانی قبوڵ ناکەین\nگۆڤاری بەناوبانگی ئەڵمانی (فۆکویس) لەسەر دڵشاد بارزانی ئەم راپۆرتەی نووسیوە گۆڤاری فۆکوس (FOCUS) بە زمانی ئەڵمانی و لە نوێترین ژمارەی ئەم هەفتەیەدا (5/2020) باس لە دڵشاد بارزانی برای مەسعود بارزانی دەکات، لەو باسەدا کۆمەڵیک نهێنی درکاندووە، زۆربەی هەواڵ و زانیارییەکان هەر ئەوەیە، کە کاتی خۆی کوردستانپۆستیش بڵاوی کردەوە، (بڕوانە ئەم لینکەی خوارەوە) .پۆلیسی ئەلمانیا نیوەشەو دەچێتە سەر ماڵی بەرپرسێکی پاراستن، کە نزیک بە دڵشاد بارزانییە گۆڤارەکە وێنەی دڵشادی...\nپشکۆ ناکام: تابلۆ\nتێکست : د. جیا زەنگەنە وەرگێڕانی: پشکۆ ناکام "'''''''''''''''''''''' خانمەکەم.. چاوەڕێم زۆر کردیت تا بتبینمەوە.. كە لە هەمان شەقاما دەرکەویتەوە... ڕۆژ هەفتە وەرز بە ساڵانیشەوە بەڵام نە بەهەمان شەقاما نە بێرەیا تێپەڕیت ناچار : بۆچوونەکانم پەڕەکانم ڕەنگەکانم چاوێلکەکانم ، کۆکردەوە هەمان...\nجوانڕۆ مستەفا: گەواد کێیە ؟ وەڵامێک بۆ مەلا هەڵۆ\n• - گەواد ئەو کەسەیە کاتێ کەسێ ئیش بۆ کەسێکی تر دەکات و سوور دەزانێ کەسی بەرامبەری شایەنی ئەو ئیشە نیە و دزی و خیانەتی تێدا دەکات بەڵام ئەم چاوی دادەخات و بەردەوام دەبێت لە کارەکەیدا • - گەواد ئەو کەسەیە رێکخراوێکی داناوە لە سەرچاوەیەکی بۆگەنەوە هەڵدەقوڵێ و بیدەنگە لەبەرامبەر بەو زوڵمەی بەرامبەر...\nمەولود ئافەند: دونیا ڕووی ئاشتی بەخۆیەوە نابینێ!\nمێژووی مرۆڤایەتی لێوانلێوە لەو شەڕانەی خوێنی هەزاران مرۆڤی بێتاوانیان تێدا بەفیرۆ داوە.زۆربەی ئەو شەڕانەش لەبەر ئەوەی ڕویانداوە کە یەکێک لە لایەنەکانی شەڕ لایەنەکەی تری ئەو دیوی گۆرەپانی شەڕی بەمرۆڤ هەژمار نەکردوە و کۆمەڵێک چیرۆکی بۆ هۆنیوەتەوە،هەتا پاساو بۆ قەبارەیەکی یەکجار زۆر لە توندوتیژی و دڕندەیی...\nعماد علی: له‌داڤۆس چی ده‌چێته هه‌گبه‌ی كورده‌وه؟\nلابه‌لا ترامپ باسی ئه‌وه‌ی كردووه كه نایه‌وێت سوپای ئه‌مریكا به زۆره‌ملێ و تۆپزی له عیراق بمێنێته‌وه و، دژ به بڕیاره‌كه‌ی په‌رله‌مانی عیراق ڕه‌فتار ناكات و ده‌یه‌وێت به‌ڕێزه‌وه بگه‌ڕێنه‌وه بۆ وڵاتی خۆیان، به‌ڵام ده‌بێت به‌رژه‌وه‌ندیه‌كانیان پارێزراو بێت و قبوڵی شكۆ شكاندن و به زۆر ده‌ركردن...\nعارف شێخ ئەحمەدی: جیاوازی نێوان دەیووس و گەواد چیە؟!\nیەکەم: دەیووس لە دڵەوە ڕازیی نییە نامووسی بەڕەڵا بێت. دووهەم: دەیووس بازرگانی بە نامووسی خۆیەوە ناکات. ---------------------- ئێمە لە کوردستانی ئێران بە " گەواد " دەڵێین (ملپان و قوڕمساق ) و بە " دەیووس " دەڵێین (موونەرم، جاکێش، ملحیز، حیزەپیاو، مام پیاو، خوێڕییە پیاو). هەڵبەت هەموو دەیووسێک کە بەداخەوە...\nکادر ماف: کاری مەلا کوردەکان چییە؟\nئێمە لەنیشتمانێکدا ئەژین دەسەڵاتى سیاسی کەوتوەتە دەست کۆمەڵێک مافیا کە بەڕاست و چەپدا تاڵانى سامانى سەرزەوى و ژێر زەوى دەکەن خەڵک دەفڕێنن مەلاو موسەقەف و شاعیرو ڕۆژنامەنوس ترۆردەکەن هەمویان بونەتە خاوەنى مەلاین دۆلار لەناوەودەرەوەى وڵات بەوەش تێر ناخۆن دەستیان داوەتە تاڵانى لەموچەو قوتى خەڵک دەمنا دەمێک...\nزارا زاگرۆس: پرۆژەی ئیسلامی و ئایدۆلۆژیای بەوەحشی بوون\nنوسینی: زارا زاگرۆس Zara Zagros وەرگێڕانی: جۆ ولیام Joe William ---------------------------------------- ئیسلام بیروباوەڕ (ئایدۆلۆژیا)يەکی گەردوونی داگیرکاریە، هیچ جیاوازیەکی نییە لەگەڵ ئایدۆلۆژیا فاشستەکانی دیکەدا، کە ویستوویانە دەستبگرن بەسەر جیهاندا. کاتێك شێخەکانی تەکفیر و سەرکردەکانی ڕێکخراوە...\nهەڵۆ ئارام: دوعا یان سوپاسگوزاری؟\nدوعا یان سوپاسگوزاری؟ زۆرێک لە ئێمە هەر لە منداڵیەوە گوێ بیستی ئەوە بوین کە لە ماڵەوە دایکو باوکمان دوعا دەکەن بەشیک لە دوعاکانیان تەرخان دەکەن بۆ دوعا کردن لە کافرو بێ دینەکان..یان لە ڕۆژانی هەیندا زۆر جار گوێبیستی ئەوە بوین کە مەلاکان دوعای خراپ لە کافرو بێ دینەکان دەکەن.. لە راستیدا بۆ دروستکەر...\nکوردستانپۆست: به هاوکاری ئاسایشی پارتی، دەزگای میت مەجید ئیبراهیمی تیرۆر کردووە\nپەیامنێری کوردستانپۆست (هەولێر)کوشتن و تیرۆرکردنی (مەجید ئیبراهیم هەروتی)، ئەو چەکدارەی یەکێتی، کە لە شەوی دووشەممەی رابردوو رێکەوتی (2020/01/13) بە بیانووی ئەوەی گوایە 50 کیلۆ مادەی هۆشبەری پێگیراوە، بۆیە چەکدارەکانی دژە تیرۆری پارتیی لە ناو ماڵ و منداڵی خۆی هێنایانە دەرێ و گرتوویانە، پاش رۆژێک...\nلاپەڕە 1/2595: 1 2 3 4 5 ... :: »


فراكسیۆنی پارتی وەڵامی فراكسیۆنی یەكێتی دەداتەوە\nفراكسیۆنی پارتی وەڵامی فراكسیۆنی یەكێتی دەداتەوە\nفراكسیۆنی پارتی لە پەرلەمانی كوردستان وەڵامی راگەیەندراوەكەی فراكسیۆنی یەكێتی دەداتەوە سەبارەت بە قسەكانی ئەمڕۆی هێمن هەورامی\nدەقی راگەیەندراوەكەی فراكسیۆنی پارتی:\nوەڵامێک لە فراکسیۆنی پارتی دیموکراتی کوردستانەوە بۆ فراکسیۆنی یەکێتی نیشتمانی کوردستان لە پەرلەمانی کوردستان\nپاش دانیشتنی ئاسایی ژمارە چواری وەرزی بەهارەی ساڵی دووەمی خولی پێنجەمی پەرلەمانی کوردستان، فراکسیۆنی یەکێتی بە هەناسەتوندی لە راگەیەندراوێکدا هەندێک قسەیان بەرامبەر بەڕێز هێمن هەورامی جێگری سەرۆکی پەرلەمان و ئەندامی سەرکردایەتی پارتیمان ریز کردووە.\nلە کۆنگرەی رۆژنامەوانی بەڕێزیان پاشی دانیشتنەکە، بێ ئەوەی بەڕێزیان هیچ ناوی یەکێتی نیشتمانی کوردستان بهێنێت، بەداخەوە فراکسیۆنی یەکێتی هەندێ قسەو بابەتیان ریز کردوە، کە جگە لە چەواشەکاری و بە لاڕێدا بردن، هیچ پێناسەیەکی دیکە هەڵناگرێت.\nدانیشتنی ئەمڕۆی پەرلەمان جێبەجێکردنی تەواوی پەیڕەوی ناوخۆی پەرلەمان و گرتنە بەری رێککارە یاساییەکان بوون بۆ جێبەجێکردنی یاساکان. شپرزەیی فراکسیۆنی یەکێتی لە راگەیەندراوەکەیان بە جۆرێکە، دانیشتنی ئاسایی ژمارە چواری پەرلەمان کە لە رووی پەیڕەوی و بەرنامەی کارو نیسابی یاسایی و رێژەی دەنگدان و جێبەجێکردنی خاڵەکانی بەرنامەی کار بە پێی پەیڕەو، بە ساختەو نماییش بزانن.\nدەبوو فراکسیۆنی یەکێتی، هەر هیچ نەبوایە، لە بەر حورمەتی دامەزراوەی پەرلەمان کە سەرۆکەکەی هەڤاڵێکی سەرکردایەتی خۆیانە، جێبەجێکردنی پەیڕەو پابەندبوون بە یاساو بەشداری 58 ئەندامی بەڕێزی پەرلەمان بە نمایش و ساختە نەزانن.\nدەبوو فراکسیۆنی یەکێتی بە خەڵکی کوردستان بڵێت، رێگریکردن و کۆسپ درووستکردنەکانیان بۆ جێبەجێکردنی ئەرکی یاسایی و پەیڕەوی پەرلەمانی کوردستان بەرامبەر تەشهیر و تۆمەت هەڵبەستن لە لایەن هەندێک لە ژێر پەردەی پارێزبەندی پەرلەمانی، گەمەی ناشیرین بوو.\nدیارە شکستهێنانیان لەم گەمە ناشیرینە بۆ پێشێلی یاساو ریگاگرتن لە جێبەجێبوونی پەیڕەوی ناوخۆ، تووشی هیستریای کردوون.\nپارتی دیموکراتی کوردستان رەچاوی بەرژەوەندی گشتی کردووە و چاوپۆشی لە بە زۆر خۆسەپاندن کردووە، بەڵام هەموو شتێک سنووری خۆی هەیە و پارتی دیموکراتی کوردستان پێشێلی یاسا ناکات، بەڵام بۆ جێبەجێکردنی یاسا لە لایەن دامەزراوە یاساییاکانەوە هەموو تواناکانی خۆی بۆ سەروەر بوونی یاسا خستووه‌تە گەڕ.\nبەداخەوە، بەو نەفەس و سیاسەتە چەوتەی لە ناوەڕۆکی راگەیەندراوتان گرتوتانەبەر زیان بە خۆتان و ئەزموونی کوردستانیش دەگەیه‌نن.\nلەگەڵ ئەوەشدا، دووپاتی ئەوە دەکەینەوە بەڕێز جێگری سەرۆکی پەرلەمان و فراکسیۆنی پارتی دیموکراتی کوردستان جێبەجێکاری سیاسەت و بڕیارەکانی سەرکردایەتی پارتیمانن بۆ سەرخستنی دامەزراوەی پەرلەمان و جێبەجێکردنی یاسابەرکارەکان و پەیڕەوی ناوخۆ.\nپارتی دیموکراتی کوردستان داکۆکیکاری راستەقینەی یاسا و بەرژەوەندییەکانی خەڵکی کوردستانە بەو پێوەرەی کە زۆرترین متمانەی خەڵکی کوردستانی بە دەستهێناوە و هەموو بڕیار و سیاسەت و هەڵوێستەکانی لەم چوارچێوەیەدا بووەو دەبێت.\nفراکسیۆنی پ.د.ک لە پەرلەمانی کوردستان


ئیدارەی نوێی ئەمریكا دۆسێی خاشقچی هەڵدەداتەوە - تۆڕی میدیایی خەڵک\nوەزیری دەرەوەی ئەمریكا، كوژرانی جەمال خاشقچی ڕۆژنامەنوسی سعودی بە “كارێكی شەرمەزارانە” دادەنێت.\nئەنتۆنی بلینكن، وەزیری دەرەوەی ئەمریكا لە لێدوزانێكیدا بۆ تۆڕی (ئێن بی سی)ی ئەمریكایی ڕایگەیاند”كوژرانی جەمال خاشقچی ڕۆژنامەنوسی سعودی كە لە ویلایەتە یەكگرتووەكان نیشتەجێ بوو، كارێكە مایەی شەرمەزارییە”.\nبە وتەی بلینكن”ئیدارەی سەرۆك بایدن، پێداچوونەوە بە پەیوەندییەكانیدا دەكات لەگەڵ سعودیە، تا لەگەڵ بەرژەوەندی و پرەنسیپەكانی ئەمریكادا یەكانگیربن”، ڕەتیشیكردەوە محەمەد بن سەلمان جێنشینی شاهانەی سعودیە تۆمەتبار بكات كە “ئاژانسی هەواڵگری ناوەندی گەیشتۆتە ئەو ئاكامەی ئەو فەرمانی بە كوشتنی خاشقچی كردووە”.\nلە مانگی ئەیلولی ڕابردوو داواكاریی گشتی سعودیە، داخستنی دۆسێی جەمال خاشقچی بە بەشە گشتی و تایبەتەكەی بە تۆمەتباركردنی 8 تۆمەتبار لە دۆسێكەدا، ڕاگەیاند.\nوتەبێژی داواكاریی گشتی سعودیەش لەو دەمەدا ڕایگەیاند، بەپێی ماددەی 210ی یاسای سزاكان، دادگا حوكمی بەسەر هەشت تۆمەتبارەكەدا سەپاند.\nخەڵك- تەلەفیزیۆنی فەرمی دەوڵەتی چاد، كوژرانی ئیدریس دیبی سەرۆكی وڵاتەكەی بڵاوكردەوە، دوای ئەوەی لە پێكدادانێكی چەكداری لەگەڵ یاخیبوان، بە…\nئه‌رشیفه‌کان مانگێک دیاری بکه تشرینی یه‌كه‌م 2021 (1122) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1376) كانونی یه‌كه‌م 2020 (61)\n31 ئازار 2021 11.06 am\nخەڵك- گروپە چەكدارەكانی عێراق كاروانێكی هێزەكانی ئەمریكایان كردە ئامانج لە پارێزگای سەلاحەدین. تۆڕی سپوتنیك…\n14 ئیلول 2021 7.45 pm


ئه‌ندامێكی ده‌فته‌ری سیاسیی "حدكا": پاشه‌كشه ناكه‌ین\nشەممە, 01. 10. 2016\tهه‌ڵۆی كوردستان\nـ هه‌ڵۆی كوردستان: دوای ئه‌وه‌ی ته‌له‌ڤزیۆنی كوردستان 24 له‌زار "سه‌رچاوه‌یه‌كی باڵا" رایگه‌یاند "حیزبی دیموکرات بۆ پاراستنی ئارامی باشووری کوردستان بڕیاریان داوە چالاکییە سەربازییەکانیان لە سنووری باشوورو رۆژهەڵاتی کوردستان رابگرن"، ئه‌م هه‌واڵه كۆمه‌ڵێك نیگه‌رانی له‌نێو كوردانی رۆژهه‌ڵات‌و ئازادیخوازان به‌تایبه‌ت لێ كه‌ته‌وه.\nله پێوه‌ندییه‌كدا ئه‌ندامێكی ده‌فته‌ری سیاسیی حیزبی دێموكراتی كوردستانی ئێران بۆ "هه‌ڵۆی كوردستان"ی روون كرده‌وه كه به هیچ شێوه‌یه‌ك ئه‌و هه‌واڵه راست نیه‌و پاشه‌كشه‌یه‌ك له ئارادا نیه. هه‌روه‌ها وتی كه روونكردنه‌وه‌و وتووێژی پێویست له‌و باره‌وه بۆ راِی گشتی‌و راگه‌یه‌نه‌كان ده‌درێ.\nنه‌ورۆزی ئه‌مساڵ‌و له سنووره‌كانی رۆژهه‌ڵاتی كوردستاندا، له جه‌ژنی نه‌ورۆزدا كه به شێوه‌یه‌كی به‌رین به‌ڕێوه چوو، مسته‌فا هیجری، سكرتێری گشتیی حیزبی دێموكراتی كوردستانی ئێران له په‌یامی نه‌ورۆزیی‌دا داوای كرد "ده‌نگ‌و توانای شاخ‌و شار لێک گرێبدرێ بۆ پێكهێنانی هێزێکی پتەوی چارەنووس ساز"و چه‌ند رۆژ دواتر پێشمه‌رگه‌كانی حیزبی دێموكرات روویان له قووڵایی خاكی رۆژهه‌ڵاتی كوردستان كرد‌و ده‌یان ئۆپه‌راسیۆنیان به دژی هێزه‌كانی رێژیمی ئێران ئه‌نجام داو هه‌ر ئێستا سه‌دان پێشمه‌رگه له قووڵایی خاكی رۆژهه‌ڵاتی كوردستانن‌و ده‌یان هه‌سته‌ی چه‌كداری نهێنیی حیزبیش له نێوخۆ هاوكارییان ئه‌كه‌ن.\nئه‌گه‌رچی چه‌ندین كادرو پێشمه‌رگه‌ی حیزب‌و ته‌نانه‌ت ئه‌ندامێكی كۆمیته‌ی ناوه‌ندیی حیزبیش له‌م پێناوه‌دا شه‌هید بوون، به‌ڵام سه‌دان جاش‌و پاسداریش كوژران‌و بریندار بوون‌و ئه‌م ره‌وته هه‌ر درێژه‌ی هه‌یه‌و جموجۆڵ‌و وره‌یه‌كی تایبه‌ت له‌نێو خه‌ڵكی رۆژهه‌ڵاتدا به‌دی ده‌كرێ‌و هاوكارییه‌كی پته‌و‌و به‌رینی حیزبی دێموكرات ده‌كه‌ن بۆ سه‌ركه‌وتنی شۆڕش.\nپێوسته بگوترێ حیزبی دێموكرات ناوی ئه‌م قۆناخه نوێیه‌ی خه‌باتی ناوه "راسان".\nجاری خوێندراوه: 1655


Diplomatic Magazine | سندووقەكانی دەنگدان، لە دەستی تەزویرچیدا\nلایەنە نارازییەكان: بەوردی ئاگامان لە سندووقەكان نەبووە\nبیست و یەكی حوزەیران بوو بەرۆژێكی هیوابەخش و مێژووی بۆ دەنگدەرانی هەڵبژاردنە پەرلەمانییەكەی 12ی ئایار لە عێراق، كاتێك دادگای باڵای عێراق بریارەكەی پەرلەمانی لەبارەی ئەژماركردنەوەی دەنگەكان بەدەست، بە دەستووری و یاسایی لەقەڵەمدا، بەڵام ئەوەی جێگەی پرسیارو قەلەقی هاوڵاتیان و لایەنەكانە ئەوەیە ئایا سندووقەكانی دەنگدان لەماوەی رابردوودا كە لە كۆگا جیا جیاكانی عێراق و هەرێمی كوردستان هەڵگیراون لەدەستێكی ئەمیندا بوون و پارێزراون.؟ یاخود نەخێر.؟\nیەكەم: بە چاوی خۆمان بینیمان كە چۆن لە هەندێ شوێن سندووقەكانی دەنگدان رووبەرووی مەترسی و سووتاندن بوونەوە. كە گومان دەكرا دەستی ئەوانەی تێدا بووبێت كە تۆمەتبار بوون بە ئەنجامدانی تەزویر و ساختەكاری.\nدووەم: و ئەمرۆ شەش لایەنە نارازییەكەی هەرێمی كوردستان كە دەرەنجامەكانی هەڵبژاردنیان رەد كردەوە لە راگەیاندنێكدا ئەوەیان بۆ كەناڵەكانی راگەیاندن ئاشكرا كرد كە ئەوان لە ماوەی رابردوودا بە وردی و وەك پێویست نەیانتوانیوە سندووقەكان بپارێزن و چاودێری تەواوی ئەو كۆگایانە بكەن كە سندووقەكانی تێدا هەڵگیراون.\nئەمەش زەنگێكی مەترسیدارە و سەرەتای پرۆسەی ئەژماكردنەوەی دەنگەكان بەدەست دەخاتە ژێر پرسیارێكی جدی كە ئایا بەراستی ئەمەی دەكرێت تەنها كات كوشتن و پەردە پۆشكردنی هەندێ گزی و ساختەكارییە یان بەجدی لەنێو سندووقەكاندا هیوایەك ماوە بۆ دەنگدەر و پرۆسەی دیموكراسی و هەڵبژاردن لە عێراق.\nكەواتە لایەنە نارازییەكان وەك خۆشیان ئاماژەیان پێكردووە توانیان بەڵگەیەكی زۆر و سەلمێنراو كۆ بكەنەوە تاكو ئاراستەی دادگای بكەن و بیسەلمێنن كە ساختەكاری لە پرۆسەی هەڵبژاردندا كراوە، بەڵام قۆناغی دواتر بۆ ئەوان قورستر دەبێت كە چۆن چاودێری پرۆسەی ئەژماركردنەوەی دەنگەكان دەكەن و تا چەند لەم قۆناغەشدا سەركەوتوو دەبن.!\nكۆنگرەی رۆژنامەوانی شەش لایەنە نارازییەكە\nئەمانە كۆمەڵێك پرسیارن كە گرنگیان هێندەی جیاكردنەوەی دەنگەكان بە دەست كەمتر نییە و دەبێت ئەوانەی رەخنەیان لە پرۆسەكە هەبوو خۆیان بۆ هەموو ئەگەرەكان ئامادە بكەن.\nگوومان لە دەستكاریكردنی سندووقەكان:\nوەك لەسەرەتاوە ئاماژەمان پێكرد، كێشەكە بە بریاری دادگا كۆتایی نایەت كە دەنگەكان ئەژمار بكرێنەوە چونكە بە وتەی نارازییەكان ئەوەی كە ساختەكاری ئەنجامداوە هەر ئەویش سندووقەكانی هەڵگرتوون، ئایا بە ویستی خۆی وەك چۆن ساختەكاری ئەنجامدا ساختەكاریشی لە سندووقەكاندا نەكردووە؟ شەوێكی نوتەك دوور لە چاوی هەموان هەندێ لەو سندووقانەی بێ سەروشوێن نەكردوون؟\nیاخود وەك چۆن بەهۆكاری ئاگر كەوتنەوە هەندێ سندووق سوتان ئایا بە هۆكارێكی دیكەی بەناو سروشتی یاخود دەستی، پێش دەستكردن بە پرۆسەی جیاكردنەوەی دەنگەكان یاخود لە كاتی پرۆسەكەدا هەندێ سندووقی دیكەش ئاگریان تێ بەر نابێت و پرۆسەكە پەكی بكەوێـت؟\nهاردەكەی كۆمسیۆن تاكە بەڵگەی كۆتایی:\nهەرچەندە لایەنە نارازییەكان نكوڵی ناكەن لەوەی كە دەشێ دەسەڵات بۆ پاراستنی دەنگەكان و عەیبدار نەبوونی دەستی بۆ سندووقەكان بردبێت و دەنگەكانی ئەوێشی شێواندبێت، بەڵام دڵیان بەو ((هاردە)) خۆشە كە كۆمسیۆن بەرەسمی نوسخەی بە هەموویان داوە و دەنگی راستی و درووستی دەنگدەرەكانیانی تێدایە.\nچونكە دەبێت ئەو دەنگانەی كەوا ئەژمار دەكرێنەوە هاوتا بێت لەگەڵ دەنگەكانی نێو هاردەكە كە لای لایەنە سیاسییەكان هەیە و هەر زیادو كەمێك پرۆسەكە رووبەرووی پرسیار دەكاتەوە و گەورەترین بەڵگەش دەدات بەدەستەوە كە چ ساختەكارییەك كراوە و ئەمەش رەنگە پرۆسەكە قورستر بكات، ئەگەر سەریش نەكێشێت بۆ دووبارە ئەنجامدانەوەی پرۆسەی هەڵبژاردن لە عێراق.\nئیدی دەبێت لەمەودوا لە بێ دەنگی و متبوونی دەسەڵات بترسین، چونكە بە بێ دەنگی و لەسەرخۆ پرۆسەی هەڵبژاردنی رووبەرووی گەورەترین كێشە كردەوە.\nهەڵوێستی دەسەڵات و گۆرانكارییەكان:\nئیدی دەبێت لەمەودوا لە بێ دەنگی و متبوونی دەسەڵات بترسین، چونكە بە بێ دەنگی و لەسەرخۆ پرۆسەی هەڵبژاردنی رووبەرووی گەورەترین كێشە كردەوە، و هەرچەندە یەكێتی لە رێگەی سەرۆك كۆمار و پارتی لەرێگەی حزبەوە سكاڵایان لەبارەی بریارەكانی پەرلەمان هەبوو بەڵام تا ئێستە كە دادگا بریاری لە دووبارە ئەژماكردنەوەی دەنگەكان داوە، دەسەڵات (یەكێتی و پارتی) بێدەنگیان هەڵبژاردووە كەس نازانێ بە روونی ئەمان بەتەمای چی و خەریكی چین.؟\nهەندێ لە زانیارییەكان باس لەوە دەكەن ئەگەر ئەژماكردنەوەی دەنگەكان ببێتە هۆی گۆرانكاری لە دەرەنجامەكانی هەڵبژاردن، دەسەڵات ئەوەی كە بۆی نەكراوە لە رابردوودا بۆ رێگریكردن لە كەمكردنەوەی دەنگەكانی، پێ دەچێت ئەمجارەیان بە ئاسانی ئەم گۆرانكارییەی بۆ هەزم نەكرێت و بە درووستكردنی قەیران و پەشێوی لە رووی ئەمنییەوە هەموان سەرقاڵ بكات و پرۆسەكە بیری خەڵكی بەرنەوە.


سازمان دموکراتیک کرماشان: بەرنامەی ڤییەر بەبەشداری بەرێزان،پیران شێروان، چاودێری سیاسی لە کانتۆنی عەفرین، مام خدر ڕوسی، سکرتێری بزووتنەوەی دیموکراتی گەلی کوردستان، لە شاری هەولێرەوە، لەگەڵمان بەشدار بوون.\nبەرنامەی ڤییەر بەبەشداری بەرێزان،پیران شێروان، چاودێری سیاسی لە کانتۆنی عەفرین، مام خدر ڕوسی، سکرتێری بزووتنەوەی دیموکراتی گەلی کوردستان، لە شاری هەولێرەوە، لەگەڵمان بەشدار بوون.\nتێکشکاندنی هێرش چەتەکانی داعش ، کە لە شاری منبجەوە،کردبوویانە سەر بەنداوی تشرینیان.\nلە جرابولسەوە بە تۆپی دورهاوێژ، تۆپبارانکردنی گوندەکانی ڕۆژئاوای کانتۆنی کۆبانی.\nبەردەوامی ، هێرش و بۆردومانی تاقمە چەتەکانی سەر ئۆپۆزسیونی سوری و ئەنجومەنی بەناو نیشتمانی کوردی سوری ئەنەکەسە، بۆ سەر هەرێمی شەهبای ڕۆژئاوای کوردستان.\nئاشکرابوونی بەڵگەیەک ، کە هاوکاری ئەنەکەسە و پارتی دیموکراتی کوردستانی ئێراق، لەگەڵ تورکیا تاقمە چەتەکانی بەرەی نوسرە و ئەحراشام دەسەلمێنێت.\n(12)هه‌مین ساڵیادی کۆمه‌ڵکوژیەکەی شاری قامیشلۆ و ڕاپەرێنە جەماوەریەکەی ساڵی 2004 ی ڕۆژئاوای کوردستان، دژ بە ڕژێمی بەعسی سوریا.\n٤٦ مین ساڵیادی بەیاننامەی ١١ئاداری ساڵی ١٩٧٠ی نێوان شۆڕشی باشوری کوردستان و حکومەتی ئێراق و هۆکارەکانی جێبەجێنەکردنی و شکستپێهێنانی شۆڕشی کورد لە باشور.\nبەرزبوونەوەی ڕێژەی لە سێدارەدانی مرۆڤەکان لە ئێران و تەنها ساڵی رابردودا، لە سێدارەدانی نۆسه‌د و 66 كه‌س.\nUpplagd av Samu Madus kl. 11:48:00


هاوكاری زیانلێكەوتوانی لوڕستان دەكرێت\nبەمەبەستی هاوكاریكردنی لێقەوماوانی شاری لۆڕستانی رۆژهەڵاتی كوردستان، گروپی لۆڕ كۆنسێرتێكی میوزیك و كەمپینێكی كۆكردنەوەی هاوكاری رادەگەیەنێت.\nرۆژی شەممەی رابردوو، لە كافێ نێتی ئەمنە سورەكە كەمپینێكی خێرخوازی بە دروشمی (ژیان بۆ لوڕستان) لە لایەن سەنتەری هاوبەشی لوڕ و گروپی موزیكی لوڕ و بەڕێوەبەرایەتی گشتی رۆشنبیری و هونەر راگەیەندرا بۆ كۆكردنەوەی كۆمەك و هاوكاری بۆ لێقەوماوانی لۆڕستان.\nهاوكات واشبڕیارە كەمپینەكە تاوەكو ئەمڕۆ شەممە 13-4-2019 بەردەوام بێت.\nبەمەبەستی زیاتر هاوكاریكردنی لۆڕستان، ئەمڕۆ شەممە، گروپی موزیكی لوڕ كۆنسێرتێكی میوزك بە بەشداری 10 هونەرمەند لە شاری سلێمانی سازدەكات، كە داهاتی سەرجەم كۆنسێرتەكە بۆ لێقاوماوانی لۆڕستانە.\nگروپی موزیكی لوڕ بە هاوكاری بەڕێوەبەرایەتی گشتی رۆشنبیری و هونەری سلێمانی كۆنسێرتێك بە بەشداری هونەرمەندانی گۆرانیبێژ (محەمەد رەئوف كەركوكی، شیلان عوسمان، لوقمان سەلیم، سەعدون كاكەیی، عەتا چاوشین، عوسمان میروەیس، كەنار تەها، رێناس وریا، شوان قەرەداغی، نیان عەبدوڵا ) سازدەكات.\nئەم كۆنسێرتە خێرخوازیە و لە تەلاری هونەر لە سلێمانی ئەنجامدەدرێت و داهاتی كۆنسیرتەكەش بۆ زیانلێكەوتوانی لوڕستان دەبێت.\n 496 جار بینراوه\n4/13/2019 4:00:15 PM


ترامپ لە کۆبوونەوەی نەتەوەیەکگرتووەکان:\nبەرجام خەڵاتێکی باهاوردە بۆ ئێران بوو/ فرۆشی نەوتی ئێران کەم دەکەینەوە\nسەرۆک کۆماری ئەمریکا لە هەفتادو سێهەمین کۆبوونەوەی نەتەوەیەکگرتووەکان وتی: بەرجام خەڵاتێکی باهاوردە بۆ ئێران بوو.\nبەرجام ڕێککەوتنێکی نێونەتەوەییە، بە پێی بڕیارنامەی ئەنجومەنی ئاسایش\nوەزیری دەروەی ئێران لە کاردانەوە بە بە بەرپرسێکی ئەمریکایی وتی: بەرجام ڕێککەوتنێکی نێونەتەوەییە، کە بڕیارنامەی ئەنجومەنی ئاسایش تائیدی کردووە.\nدەبێت لە ئاشتی خوازانە بوونی چالاکی ناڤۆکی ئێران دڵنیا ببین\nسەرۆک کۆماری ئەمریکا لە میانەی پەیامێک بۆ ٦۲مین کۆبوونەوەی گشتی ئاژانسی ناڤۆکی ڕایگەیاند کە دەبێت لە ئاشتی خوازانە بوونی چالاکی ناڤۆکی ئێران دڵنیا ببین.\nجان کری ڕوو له ترامپ:\nکتێبه‌که‌م بکڕه تاکوو بزانی به‌رجام چییه\nوه‌زیری پێشووی ده‌ره‌وه‌ی ئه‌مریکا ڕه‌خنه‌ی له دۆناڵد ترامپ گرت و ڕایگه‌یاند که سه‌رۆک کۆماری ئه‌مریکا ئاگاداری ناوه‌ڕۆکی به‌رجام نییه.\nچین درێژە دەدات بە هاوکاری لەگەڵ ئێران\nوەزیری دەرەوەی چین لە میانەی پەیوەندییەکی تەلەفۆنیدا لەگەڵ زەریف لە بەردەوام بوونی هاوکاری و بازەرگانی کردن لەگەڵ ئێران هەواڵی دا.


پەیامی بارزانی لە یادی پەنجا و نۆ ساڵەی شۆڕشی ئەیلوول | KURDPLAT\nپەیامی بارزانی لە یادی پەنجا و نۆ ساڵەی شۆڕشی ئەیلوول\nکوردپلات 9/11/2020 02:03:00 م ليست هناك تعليقات\nله یادی 59 ساڵه‌ی هه‌ڵگیرساندنی شۆڕشی ئه‌یلوول له 11ی ئه‌یلوولی 1961 بەڕێز مەسعود بارزانی، په‌یامێكی بڵاوكرده‌وه.\nله په‌یامه‌كه‌دا هاتووه: "لەو یادە پیرۆزەدا جەخت لەوە دەكەینەوە كە بەها و هێز و تینی شۆڕشی ئەیلوول هیچ كات لە یاد ناكەین و چرای ڕێگەی خەباتی گەلەكەمان دەمێنێتەوە".\nده‌قی په‌یامه‌كه‌ی سه‌رۆك بارزانی


سنووری کۆڵبه‌ریی مله‌خورد ده‌بێته بازاڕچه‌ی سنووری\nفه‌رمانداری شاری سه‌وڵاوا وتی: گۆڕینی سنووری کۆڵبه‌ری مله‌خورد بۆ بازاڕچه‌یه‌کی سنووری، له پلانی ده‌وڵه‌ت دایه.\nبه‌رپرسی ناوه‌ندی پلانڕێژی پارێزگای کوردستان :\nگیان له ده‌ستدانی کۆڵبه‌ره‌کان هۆشداره بۆ به‌رپرسانی خه‌مسارد\nبه‌رپرسی ناوه‌ندی پلان داڕێژی پارێزگای کوردستان وتی: گیان به‌خت کردنی کۆڵبه‌ره‌کان له ژێر به‌فر و سه‌رما، هۆشدارێکه بۆ ئه‌و که‌سانه‌ی که ده‌توانن هه‌لی کار بۆ سنوورنشینه‌کان بڕه‌خسێنن و خه‌مساردن.\nبه‌رپرسێکی باڵای ئه‌منیی ئێران:\nتێکشکانی گرووپێکی تیرۆریستی له ڕۆژئاوای ئێران\nجێگری ئاسایشی وه‌زیری ناوخۆی ئێران ڕایگه‌یاند: هێزه ئه‌منییه‌کانی ئێران گرووپێکی تیرۆریستی ۳ که‌سیان له‌ناو بردوه که ده‌یانه‌ویست بێنه ناو خاکی ئێران.\nماڵی بێ په‌رژین\nزیاتر له ۵ ساڵ شه‌ڕی ناوخۆیی له سووریا، ماڵ و سامانی خه‌ڵکی بێ ده‌ره‌تانی ئه‌م وڵاته‌ی کردووه‌ته بینای بێ په‌رژین و که‌لاوه‌ی ڕووخاو.\nهیچ کێشه‌یه‌کی ئه‌منییه‌تی هەڕەشە لە سنووری ئێران ناکات\nجێگری فه‌رمانده‌ی سوپای پاسدارانی شۆڕشی ئیسلامی وتی: له هیچ خاڵێکی سنووری چ باشور، باکوور، ڕۆژهه‌ڵات و ڕۆژئاوای ئێران کێشه‌ی ئه‌منییه‌تیمان نییه.\nبەرپرسی فەرمانداریی قەسر شیرین:\nهه‌نارده‌ی کاڵا له سنووری قه‌سر شیرین راگیرا\nبه‌رپرسی فه‌رمانداریی شاری قه‌سرشیرین وتی: بۆ ماوه‌ی یه‌ک هه‌فته هه‌نارده‌ی کاڵا له‌و سنووره‌وه ڕاده‌گیردرێت.\nدۆزینه‌وه‌ی ۱۲ ملیار زێڕی قاچاخ له سنووری مه‌ریوان\nفه‌رمانده‌ی سنووره‌وانی پارێزگای کوردستان له دۆزینه‌وه‌ی زیاتر له ۱۱ کیلۆگرام زێڕ به بایه‌خی ۱۲ ملیار ریاڵ له سه‌ر سنووری مه‌ریوان هه‌واڵی دا.\nئامانجی دوژمن شه‌ڕی چه‌ند ڕه‌هه‌ندییه لە دژی ئێران\nفه‌رمانده‌ی هێزی وشکانی ئه‌رته‌شی ئێران وتی: ئێستا چی دیکه دوژمن ده‌مامک لێنادات و به ئاشکرا شه‌ڕی چه‌ند ڕه‌هه‌ندی و هیبریدی به‌ڕێوه ده‌بات.\nجێگری هێزی وشکانی ئه‌رته‌شی ئێران:\nهیچ مه‌ترسییه‌ک له‌سه‌ر ئاسایشی سنووره‌کانی ئێران نییه\nجێگری ئه‌ندازیاری هێزی وشکانی ئه‌رته‌شی ئێران وتی: سه‌ره‌ڕای ئه‌وه‌ی قه‌یران و کێشه‌ی ئاسایش له ناوچه‌که و سنووری دراوسێکاندا هه‌یه، ئاسایشی سنووره‌کانی ئێران ته‌واو پارێزراوه.\nفەرماندەی بڕیارگەی قودسی هێزی زەوینیی سوپا:\n۴ گرووپی دژە شۆڕش لەو دیو سنوورەکانی ئێرانەوە تێکشکاون\nفەرماندەی بڕیارگەی قودسی هێزی زەوینیی سوپای پاسداران بە ئاماژە بەوەی کە لە ئاستی ناوچەکە بۆ بەرەنگاریی لەگەڵ گرووپە دژە شۆڕشەکاندا ڕووبەڕوو بوونەوە دەستیپێکردووە، وتی: ئەمساڵ ۳ بۆ ۴ گرووپی چالاکی دژە شۆڕش لەو دیو سنوورەکانەوە تێکشکێندراون.\nە ئامادەبوونی پارێزگارانی کوردستان و سلێمانی؛\nبازاڕچەی سەیران بەندی بانە بە فەرمی کرایەوە\n. بازاڕچەی سەیران بەندی بانە بە ئامادەبوونی پارێزگارانی کوردستان و سلێمانی ئەمڕۆ چوارشەمە ۳۰ی پووشپەڕ بە شێوەی فەرمی کرایەوە.\nنوێنه‌ری ئایه‌توڵڵا خامنه‌یی:\nسنووری هاوبه‌شی ئێران و تورکیا له‌ژێر کۆنتڕۆڵ دایه\nدەبیری شۆرای باڵای ئاسایشی نەتەوەیی ئێران به ئاماژه به کودەتا لە تورکیا وتی:ڕووداوەکانی تورکیا بە نیگەرانییەوە چاوەدێری دەکەین و سنوورە هاوبەشەکانمان لەژێر کۆنترۆڵدایە.\nسەرلەبەیانیی ئەمڕۆ چوارشەممە؛\nدیداری نێچیرڤان بارزانى و وەفدێکی باڵای ئێرانی\nسەرۆکی حکوومەتی هەرێمی کوردستان و شاندێکی باڵاای ئێرانی دیدار و گفتوگۆیان کرد و لە دیدارێكدا باس لە دوا پێشهاتە ئەمنییەكانی ناوچەكە بەگشتی و سنوورەكانی نێوان هەرێمی كوردستان و كۆماری ئیسلامیی ئێران، بەتایبەتی كرا.\nنوێنه‌ری کوردستان له مه‌جلیسی شۆرای ئیسلامی:\nهه‌ندێ له به‌رپرسان ڕێگه ناده‌ن سه‌رمایه‌دانه‌ریی له کوردستان بکرێت\nنوێنه‌ری خه‌ڵکی شاره‌کانی سنه، دیوانده‌ره و کامیاران له مه‌جلیسی شۆرای ئیسلامی وتی: هه‌ندێ له به‌ڕێوه‌به‌ران و به‌رپرسانی ڕێکخراوه ده‌وڵه‌تییه‌کانی کوردستان هیچ کارێکیان نییه جگه له تۆقاندن و ده‌رکردنی سه‌رمایه‌دانه‌رانی که‌رتی تایبه‌ت له‌م پارێزگایه.\nهه‌موو ساڵێ خه‌ڵکی گوندی پاڵه‌نگان له سه‌ره‌تای مانگی گوڵان تا ۱۵ ڕۆژ به‌ره‌و هه‌وار به ڕێده‌که‌ون.\nسنووره‌کانی سووریا کۆنتڕۆڵ بکرێت/ ناوچه‌ی دژه‌فڕین ئاسایشی سووریا دابین ناکات\nجێگری عه‌ره‌بی و ئه‌فریقیایی وه‌زاره‌تی ده‌ره‌وه‌ی ئێران هۆشداریی دا بۆ هاتنه‌دی ڕێگاچاره‌ی سیاسی له سووریا کۆنتڕۆڵی سنووره‌کانی وڵاتانی دراوسێ ئه‌و وڵاته و ڕێگه‌ندان به په‌ڕینه‌وه‌ی تیرۆریستان زه‌رووریه.\nبازاڕچه کاتییه‌کانی سنووری پارێزگای کوردستان ده‌کرێته‌وه\nسنه- فه‌رمانده‌ی سوپای به‌یتولموقه‌ده‌سی کوردستان له کرانه‌وه‌ی بازاڕچه کاتییه‌کانی سنووری پارێزگا له ۱۰ ڕۆژی داهاتوو هه‌واڵی دا و وتی: چاوه‌ڕوان ده‌کرێت ئه‌م بازاڕچانه ببێته هۆی ڕه‌خساندنی هه‌لی کار بۆ خه‌ڵکی سنوورنشینی کوردستان.\nوه‌زاره‌تی ئیتلاعاتی رایگه‌یاند:\nله‌ناوبردنی دوو گرووپی تیرۆریستی له سنووره‌کانی ئێران\nجیگری ئاسایشی ناوخۆیی وه‌زاره‌تی ئیتلاعات وتی: دوای زنجێره ئۆپراسیۆنێک سه‌ربازانی بێ ناونیسانی ئیمام زه‌مان(هێزه‌کانی ئیتلاعاتی ئێران) توانیویانه دوو گرووپی تیرۆریستی له پارێزگاکانی سیستان و به‌لووجستان و ئازه‌ربایجانی ڕۆژئاوا له‌ناو ببه‌ن.\nبەڕێوەبەری گشتیی گواستنەوە و گەیاندنی ئازەربایجانی رۆژئاوا:\nهاتوچۆ لە سنووری بازەرگان بە بێ‌وەستان بەردەوامە\nبەڕێوەبەری گشتیی گواستنەوە و گەیاندنی ئازەربایجانی رۆژئاوا وتی: لە ئێستادا هاتوچۆی ئاسایی و بێ‌وەستانی تڕانزیتی باری لە ترمیناڵەکانی سنووری بازەرگان بەردەوامە.


ئه‌مه‌ریكا: هێزه‌كانمان له سووریا ناكشێنه‌وه\nنیكى هایلى باڵوێزى ئه‌مه‌ریكا له نه‌ته‌وه یه‌كگرتووه‌كان رای گه‌یاند، "هێزه‌كانمان له سووریا ناكشێنه‌وه تا ئه‌و كاته‌ى ئامانجه‌كانمان به‌دى ده‌هێنین".\nوێڕاى ئه‌وه‌ى دوو هه‌فته له‌مه‌وبه‌ر دۆناڵد تره‌مپى سه‌رۆكى ویلایه‌ته یه‌كگرتووه‌كانى ئه‌مه‌ریكا دووپاتى كرده‌وه كه هێزه‌كانى ئه‌مه‌ریكا له سووریا ده‌كشێنه‌وه، كه‌چى دواى هێرشه‌كه‌ى شه‌مووى رابردوو، تێبینى گۆڕانكارى له هه‌ڵوێستى حكوومه‌تى ئه‌مه‌ریكا ده‌كرێت.\nشه‌وى رابردوو نیكى هایلى باڵوێزى ئه‌مه‌ریكا له نه‌ته‌وه یه‌كگرتووه‌كان له دیمانه‌یه‌كى له‌گه‌ڵ كه‌ناڵى فۆكس نیوزى ئه‌مه‌ریكى، كه به‌شێكى له رۆژنامه‌ى قودسى عه‌ره‌بى بڵاو كراوه‌ته‌وه، نیكى ده‌ریده‌خات كه هه‌ڵوێستى ئه‌مه‌ریكا له باره‌ى كشانه‌وه‌ى هێزه‌كان گۆڕاوه.\nنیكى ده‌ڵێ، "هیوامان گه‌ڕانه‌وه‌ى هێزه‌كانمانه له سووریا، به‌ڵام ئه‌و هێزانه ناكشێنه‌وه تا ئامانجه‌كانمان به‌دى ده‌هێنین".\nهه‌ر له‌سه‌ر هه‌مان بابه‌ت نیكى هایلى دووپاتى ده‌كاته‌وه كه بابه‌تى كشانه‌وه‌ى هێزه‌كانى ئه‌مه‌ریكا له سووریا، پێوه‌سته به به‌دیهاتنى ئامانجه‌كان، ئه‌و گوتى، "با راشكاو بین، ئه‌گه‌ر بكشێینه‌وه، كه‌ى ده‌كشێنه‌وه هه‌موو ئه‌مانه پێوه‌ستن به‌وه‌ى بزانین چه‌ند ئامانجه‌كانمان به‌ره‌وپێش ده‌چن".\nرۆژى شه‌مووى رابردوو ئه‌مه‌ریكا و فڕه‌نسا و به‌ریتانیا هێرشێكیان كرده سه‌ر سووریا، ئه‌مه‌ش وایكرد چه‌ند گۆڕانكارییه‌ك له هه‌ڵوێستى هێزه‌كان له ناوچه‌كه روو بدات.


راپۆرتی رەوشی ئازادیی رۆژنامەوانی لە هەرێمی کوردستان\nئەمرۆ یەک شەممە لە مەراسمێکدا سەنتەری میترۆ بۆ داکۆکی لە رۆژنامەنوسان ئاماری پێشێلکارییەکانی ساڵی 2021 بەرامبەر رۆژنامەنوسان و میدیاکاران و دەزگاکانی راگەیاندن بڵاوکردەوە. کە بەپێی ئەو ئامارە لەو ساڵەدا 353 حاڵەتی پێشێلکاری بەرامبەر 260 رۆژنامەنوس و میدیاکارو دەزگای راگەیاندن روویداوە.\nهەر لەو ساڵەدا 25 حاڵەتی دەستبەسەرکردنی رۆژنامەنوس و میدیاکار بەبێ بریاری دادوەر روویداوەو 13 حاڵەتی هەڕەشەکردن و 7 حاڵەتی دەستگرتن بەسەر کەلو پەلی رۆژنامەوانی و دوو حاڵەتی هەڵکوتانە سەر دەزگای راگەیاندن و یەک کەیسی تەقەکردن هەبووە.\nهەر بەپێی ئامارەکەی سەنتەری میترۆ لەماوەی 10 ساڵی رابردوودا دوو هەزارو 600 پیشێلکاری جۆراو جۆر بەرامبەر رۆژنامەنوس و میدیاکار و دەزگکانی راگەیاندن بووە، کە لەناویاندا سێ رۆژنامەنوس تیرۆر کراون و 7 رۆژنامەنوسیش لەشەڕی دژی داعش شەهید بوون.


پەڕلەمانتارێكی یەكێتی لە بەغدا نامەی دەستلەكاركێشانەوە دەداتە حزبەكەی – تۆڕی میدیایی خەڵک\nپەڕلەمانتارێكی یەكێتی لە بەغدا نامەی دەستلەكاركێشانەوە دەداتە حزبەكەی\nكارەبای سلێمانی چەند گەڕەكێك لە بەستنی پێوەری زیرەك ئاگادار دەكاتەوە\nئاماری قوربانیانی خۆپیشاندانەكانی بەیروت ئاشكرا كرا\n2019/12/10 - 7:02 PM\nپەڕلەمانتارێكی فراكسیۆنی یەكێتی لە پەڕلەمانی عیراق نامەی دەستلەكاركێشانەوە دەداتە مەڵبەندی كەركوكی حزبەكەی و دەڵێت: “شوێنەكەم بەهەڤاڵێكی تری كوردانی كاكەیی پڕبكرێتەوە”.\nڕێبوار تەها، ئەندامی پەڕلەمانی عیراق لە فراكسیۆنی یەكێتی لە نامەی دەستلەكاركێشانەوەكەیدا، كە ئاڕاستەی مەڵبەندی كەركوكی یەكێتی كردووە ئامادەیی خۆی دەربڕیوە بۆ دەستلەكاركێشانەوە لەپێناو دانانی كەسێكی دیكە لەشوێنەكەی لەپێكهاتەی كاكەیی.\nلە نامەكەيدا ڕێبوار تەها نووسیویەتی، “هەرچەندە ڕەزامەندبوون یان ڕەتكردنەوەی ئەو داوایەم لە دەستی حیزبەكەمدایە، بەڵام لەئەگەری ڕەزامەندبوونیاندا ئامادەی جێبەجێكردنیم، بۆیە لێرەوە هەمووان دڵنیا دەكەمەوە ئەو دواكارییەم بەڕەزامەندی خۆم بووە و مەبەستیش لێی بوونی نوێنەرێكی كوردانی كاكەیی بووە لەپەڕلەماندا”.\nلای خۆشیەوە، ڕێبوار تەها، ئەندامی پەڕلەمانی عیراق لە فراكسیۆنی یەكێتی بۆ (خەڵك) نامەكەی پشتڕاست كردەوە و ڕایگەیاند، ئەگەر بە وردی سەیری نامەكە بكەی دەبینیت ئامانجەكە ئەوەیە پێكهاتەكانیش بەشداری لە ناوەندەكانی بڕیار بكەن و كەسێكی دیكە لە كوردانی كاكەیی لەشوێنەكەم ببێتە پەڕلەمانتار.\nدەقی نامەكەی ڕێبوار تەها:\nبەناوی خوای گەوە و میهرەبان\nخەڵكی دڵسۆز و نیشتمانپەروەری شاری كەركوكی خۆشەویست ، كەسوكاری سەربەرزی شەهیدان ، ئەندام و لایەنگرانی (ی.ن.ك) ، دەنگدەرانی ئازیز و بەئەمەك …\nلەڕوانگەی هەستكردن بە بەرپرسیارییەتی و بڕوابوون بەشداریپێكردنی پێكهاتەكان لە ناوەندەكانی بڕیاردا ، لە ماوەكانی ڕابردوو بەفەرمی داواكارییەكم ئاراستەی بەڕێز لێپرسراوی مەڵبەندی دووی ڕێكخستی كەركوكی(ی.ن.ك) كردووە ، تێیدا ئامادەیی خۆم نیشانداوە كە دەستبەرداری مافی ئەندامییەتی ئەنجومەنی نوێنەرانی عێراق بم و شوێنەكەم بەهەڤاڵێكی تری كوردانی كاكەیی پڕبكرێتەوە، بەو پێیەی كوردانی كاكەیی بەشێكی ڕەسەنی كەركوك پێك دەهێنن، پێشووتریش لەچەندین كۆبوونەوەدا جەختم لەوە كردووەتەوە كە دەبێت كوردانی كاكەیش نوێنەریان هەبێت لەپەرلەماندا.\nهەرچەندە ڕەزامەندبوون یان ڕەتكردنەوەی ئەو داوایەم لە دەستی حیزبەكەمدایە بەڵام لەئەگەری ڕەزامەندبوونیاندا ئامادەی جێبەجێكردنیم ، بۆیە لێرەوە هەمووان دڵنیا دەكەمەوە ئەو دواكارییەم بەڕەزامەندی خۆم بووە و مەبەستیش لێی بوونی نوێنەرێكی كوردانی كاكەیی بووە لەپەرلەماندا.\nلەكۆتاییدا دەڵێم كە بەندە لەپەرلەمانبم یان نا ئەوە هەمیشە خۆم بەخزمەتكاری منداڵێكی كەركوك دەزانم.\nپارێزگای كەركوكپەڕلەمانی عیراقفراكسیۆنی یەكێتی\nحكومەتی هەرێم ڕوونكردنەوە لەسەر مووچەی فەرمانبەران دەدات\nترەمپ بە گاڵتەجاڕی وەسفیان دەكات\nكۆنگرێس دوو تۆمەت ڕووبەڕووی ترەمپ دەكاتەوە\nپەروەردە دوابڕیار لەسەر تاقیكردنەوەكانی خوولی دووەم ڕادەگەیەنێت\nلیزا فەلەكەدین؛ پیلانی ئەمجارەی نەیارانی كورد جياوازه دەیانەوێ ڕێژەی كورسی كورد لەپەڕلەمان كەم بكرێتەوە\nهەڵبژاردنی پێشوەخت چۆن ئەنجام دەدرێت و كێ دەسەڵاتی ڕاگەیاندنی هەیە؟\nبە وێنە؛ پزیشكێكی كورد لە كەركوك دووبارە تووشی كۆرۆنا بووەوە\n2020/08/09 - 11:53 AM\nبەڕێوەبەرایەتی گشتی كارەبای سلێمانی ڕایدەگەیەنێت، لەگەڵ دەستپێكردنی قۆناغی دووەمی بەستنی پێوەری زیرەك، كە بریتیە لە ناساندنی پێوەرەكە بە ماڵەكە (Linking) لە سنووری پارێزگای سلێمانی، بە تایبەتی گەڕەكەكانی بەكرەجۆ، سەرچنار، شەهیدانی سەرچنار، گردی سەرچنار، داوا لە دانیشوانی ئەو گەڕە‌كانە دەكەین، كە هاوكاری تیمەكان بن بە پێدانی (پسوڵەی كارەبا)ی ماڵەكەیان و ئاسانكاریان بۆ بكەن تا پڕۆسە‌كە ئەنجام دەدەن، ئەوەش تەنیا بۆ ناساندن و كاركردنی پێوەرەكەیە.\nبەڕێوەبەرایەتی گشتی كارەبای سلێمانی لە ڕاگەیەنراوێكدا ئاماژە بۆ ئەوە دەكات، دڵنیاین هاووڵاتیان لەبەستنی پێوەرەكە هاوكاربوون و لەمەشدا هاوكاریان دە‌بن، چونكە ئەو پڕۆژەیە یەكێكە لە پڕۆژە گرنگ و ستراتیژییەكان بۆ چارەسەركردنی كێشەی كارەبا لە كوردستان.\n2020/08/09 - 11:25 AM\nبەرپرسی مەڵبەندی كەركوكی بزوتنەوەی ئیسلامی ڕٍایدەگەیەنێت، لە پەڕلەمانی عیراق پیلانێكی زۆر گەورە بەڕێوەیە دژی كورد.\nحەسەن شیخانی بەرپرسی مەڵبەندی كەركوكی بزوتنەوەی ئیسلامی بە (خەڵك)ی ڕاگەیاند، ئێستا لە بەغدا نەیارانی كورد لە بەغدا بە دوو ڕیتم كار دەكەن، یەكەم پشێوێ لەناوچە دابڕاوەكان و چۆڵكردنی كوردنیشینان لەو ناوچانە، دووەم بەناوی هەمواركردنەوەی دەستور دەیانەوێ دەسەڵاتەكانی هەرێم كەم بكەنەوە و لەمانە مەترسیدارتر هەمواركردنەوەی یاسای هەڵبژاردنە.\nوتیشی”بیرمان نەچێت كورد لە كاتی نووسینەوەی ڕەشنووسی دەستووردا لەوپەری هێزدا بوو، توانی هەندێك لە مەرجە چارەنووسازەكانی گەلەكەمان بچەسپێنن لە دەستوری عیراقدا، دیارە هەمواركردنەوەی دەستور ویستی پێكهاتەی عەرەبە بەتایبەت و توركمان كەمتر بەمەبەستی كەمكردنەوەی كورسیەكانی كوردە لە پارێزگای كەركوك و ناوچە دابڕینراوەكان”.\nئاماژەی بۆ ئەوەش كرد، ئەوان مەبەستیانە هەر پارێزگایەك بكرێتە چەند بازنەیەك بۆ دابەشبوونی دەنگەكانی كورد، لای هەموومان ئاشكرایە لەو هەڵبژاردنانەی كە عیراق یەك بازنەیی یان بازنەیەكی داخراو بوو، كورد زۆرترین كورسی بەدەستهێنا بۆ ئەنجومەنی نوێنەرانی عیراق، لەكاتی هەمواركردنەوەی یەكەمی هەڵبژاردنەكاندا كە سیستمی یەك بازنەیی بوو، كورسیەكانی ناوچە دابڕاوەكان زۆر كەمی كرد، بۆیە پەنا دەبەن بۆ سەدەها پسپۆری بیانی و ناوەوە بۆ هەمواركردنەوەكەی دەستوور.\nڕوونیشیكردەوە، ئەگەر كورد یەكڕیز نەبێت لە پەڕلەمانی عیراق، پیلانێكی زۆر گەورە بەڕێوەیە لە دژی كورد بۆ ناوچە دابرێنراوەكان، ئەگەر فراكسیۆنە كوردییەكان یەك هەڵوێست نەبن بۆ وەستانەوە دژی و ڕێپێوانی جەماوەری نەكرێ وەك ساڵی ٢٠٠٨ كەنزیكەی ٢٨ شەهیدمان دا بەیاسا و دەستور نیوەی خاكی كوردستان دەدۆرێنین.\nئاشكراشیكرد، پێشبینی دەكرێت كورسییەكانی كورد لە كەركوك هەشت كورسین لە كۆی دوانزە كورسی، دادەبەزێت بۆ دوو یان سێ كورسی، ئەم كارە وردكاری زۆری تێدا كراوە بە شێوازێك ڕۆژێك دێت كورد خۆی داوا دەكات ماددەی ١٤٠ جێبەجێنەكرێ .\nشێخانی ڕاشیگەیاند، ئەم پڕۆژە یاسایە لەلایەن سەرۆكایەتی كۆمارەوە پێشنیاز كراوە چۆن دكتۆر بەرهەم واژووی لەسەر كردووە ڕەوانەی كۆمسیۆنی هەڵبژاردنەكان كراوە و ئەوانیش بە دەستكاریەوە ڕەوانەی پەڕلەمانی عیراقی دەكەن بۆ دەنگدان لەسەری و پەسەندكردنی، بەڵام ئەو ڕاویژكارە كوردانەی سەرۆك كۆمار هیچ یاداشتێكیان نەنووسیوە بۆ سەرۆك كۆمار لەسەر مەترسییەكانی ئەم یاسایە یان هەر نەیانخوێندوەتەوە.\nحەسەن شیخانی بەرپرسی مەڵبەندی كەركوكی بزوتنەوەی ئیسلامی\n2020/08/09 - 11:10 AM\nقائیمقامی هەولێر ڕایدەگەیەنێت، ئەمڕۆ دەوام لە فەرمانگەكانی حكومەتی هەرێمی كوردستان ئاساییە.\nنەبەز عەبدولحەمید قائیمقامی قەزای ناوەندی هەولێر لە لێدوانێكی ڕۆژنامەوانیدا ڕایگەیاند، ئەمڕۆ یەك شەممە دەوام لە فەرمانگەكانی حكومەت ئاساییەو ڕاگەیاندنی قەدەغەی هاتوچۆش ئەگەرێكی دوورە.\nوتیشی”ئەگەر هاووڵاتیان پابەندنەبن، ناچاردەبین ڕێكارەكان توندتر بكەینەوە، كە ئەگەری قەدەغەی هەیە هاتوچۆ وەك بژاردە بەكاربێنین”.\nئەمەش لەكاتێكدایە، لە چەند ڕۆژی ڕابردوودا ژمارەی تووشبووانی ڤایرۆسی كۆرۆنا لە پارێزگای هەولێر بەڕێژیەیەكی بەرچاو زیادی كرد و بەو هۆیەشەوە تاقیكردنەوەكانی خولی دووەمی پۆلە ناكۆتاكان دواخرا.\nجیهان30 خولەک پێش ئێستا\nکوردستان60 خولەک پێش ئێستا\nخەڵك-بەشی هەواڵ بەڕێوەبەرایەتی گشتی كارەبای سلێمانی ڕایدەگەیەنێت، لەگەڵ دەستپێكردنی قۆناغی دووەمی بەستنی پێوەری زیرەك، كە بریتیە لە ناساندنی پێوەرەكە...


کوردیپێدیا - کۆنگرەی – گەل بانگەوازیی بۆ پتەوکردنی ڕیزەکانی تێکۆشان کرد\n📝 کۆنگرەی – گەل بانگەوازیی بۆ پتەوکردنی ڕیزەکانی تێکۆشان کرد | پۆل: بەڵگەنامەکان | زمانی بابەت: 🏳 کوردیی ناوەڕاست\nدیوانی هاوسەرۆکایەتی کۆنگرەی – گەل، بەبۆنەی 35ەمین ساڵیادی 15ی ئاب 'تەباخ' ڕاگەیاندراوێکی بڵاوکردەوە و بانگەوازیی کرد، سەنگەرەکانی تێکۆشانی ئازادی بەهێز بکرێن.\nدیوانی هاوسەرۆکایەتی کۆنگرەی – گەل ڕاگەیاندراوێکی بڵاو کردەوە و ڕایگەیاند، 35ەمین ساڵیادی جەژنی ژیانەوەی 15ی ئاب کە دیوارەکانی ترسی ڕووخاند، ئەوەی کە بە داگیرکەر بە قڕکردن و کۆمەڵکوژیی دروستی کردبوو، ڕۆحی سەرکەوتنی بۆ گەلەکەمان خولقاند، لە خولقێنەری هەڵمەتەکە لە ڕێبەر ئاپۆ، هاوڕێیان هەموویان، گەلە قارەمانەکەمان و مرۆڤە پێشکەوتووەکان پیرۆز دەکەین.\nبەبۆنەی 35ەمین ساڵیادی هەڵمەتەکە لە کەسایەتی فەرماندار عەگیددا سەری ڕێز و نەوازش بۆ شەهیدانی هەڵمەتی 15ی ئاب دادەنەوێنین، لە چوارچێوەی ئازادی ڕێبەر ئاپۆ و گەلەکەمان پەیمان دووبارە دەکەینەوە کە وەفاداری یادی شەهیدان بین.\nلەدژی فاشیزمی 12ی ئەیلول کە ویستی ڕۆحی شۆڕشگێڕیی پەکەکەپەکەکە لە ڕاپەڕینی ئەم دواییانەی کورد لە زیندان لەناو ببات، ئەو بەرخۆدانەی لە زیندانی ئامەدئامەد بە ڕۆحی 14ی تەمووز دەستپێکرد بە ڕۆحی سەرکەوتنی هەڵمەتی 15ی ئاب گەشایەوە و گەیشتە ئامانجەکەی. ئەوانەی بە ڕۆحی سەرکەوتنەوە بەرخۆدانیان دەکرد، سەرکەوتن.\nرژێمی دەوڵەتی فاشیستی کە ئەردۆغان – باخچەلی – ئەرگەنەکۆن نوێنەرایەتی دەکەن، ئەوانەی کە بە کودەتای سەربازی 12ی ئەیلول نەیانتوانی سەریان نەخست، ئێستا دەیانەوێت سەری بخەن، کورد قڕ بکەن. قوربانی ئەوەش وشککردنی سەرچاوەکانی دەوڵەتیش بێت دەیەوێت دەستکەوتە هەرێمییەکانی کورد لەناو ببات. بەو ئامانجە دەیەوێت باشوری کوردستان بە تەواو داگیر بکات و هێرشی سەر ڕۆژئاوای کوردستانیش بکات، بەو شێوەیە دەستەکەوتەکان لەگۆڕێ هەڵگرێت.\nپێش هەموویان ژن و گەنج کە پێشەنگی گەلانی کوردستان و ڕۆژهەڵاتی ناوەڕاستن، دەبێت هەموو هێزەکانی لایەنگری دیموکراسی بۆ خۆیان وەکو ستراتیژیترین ئەرک بیبینن کە بەشداری ڕیزەکانی تێکۆشان ببن، تێکۆشانی ساڵی 36ەمینی هەڵمەتی 15ی ئاب بگاتە ئەنجام. هەموو ئەوانەی کە دەیانەوێت لە قۆناغی مێژوویی ڕووخانی فاشیزمدا ڕۆلیان هەبێت، بانگەوازییان بۆ دەکەین کە بە عەشق و خرۆشی تێکۆشانی ئازادییەو بکەونە سەنگەرەکان. لەم قۆناغەدا کات کاتی ئەوەیە. ئەمە ڕاستترین وەڵامە بۆ ڕێبەر ئاپۆ، شەهیدانی 15ی ئاب، گەلان و مێژوومان.\nلە 36ەمین ساڵی تێکۆشانی جەژنی ژیانەوەی 15ی ئاب سەرکەوتن بۆ هەموو هاوڕێیان و گەلەکەمان دەخوازین، جارێکی دیکە جەژنی ژیانەوە پیرۆز بێت.\n➕ ئەم بابەتە لەلایەن: (جوان عومەر ئەحمەد)ەوە لە: Aug 13 2019 12:22AM تۆمارکراوە\n📷 فایلی وێنە 1.0.1 153 KB Aug 13 2019 12:25AM جوان عومەر ئەحمەد


نووچە نێت | ڕاستگۆیی بێ لایەنی| خه‌لیل وه‌ندى هونه‌رمه‌ند: ده‌زگایه‌ك نییه ئه‌ركى تۆماركردنى گۆرانییه‌كانمان بگرێته ئه‌ستۆ\nApril 2021 06 - 21:06:34\nهه‌ر چه‌نده خه‌لیل وه‌ندى هونه‌رمه‌ندى كورد له ساڵى 1970 یه‌كه‌م گۆرانى خۆى تۆمار كردووه و نزیكه‌ى 85 گۆرانى تۆماركراوى هه‌یه، به‌ڵام ساڵانێكه ده‌رناكه‌وێ و به‌رهه‌مى نوێى نییه. نوچه‌نێت له دیمانه‌یه‌كى كورتدا هه‌وڵى دا خه‌لیل وه‌ندى هونه‌رمه‌ند و مامۆستاى زانكۆ به‌سه‌ر بكاته‌وه، ئه‌ویش وه‌ڵامى چه‌ند پرسیارێكى دایه‌وه.\nسەرەتای کاری هونەری بۆ کەی دەگەرێتەوە؟\nسه‌ره‌تاى كارى هونه‌رییم له‌سه‌ر ئاستى ئێزگه و ته‌له‌ڤزیۆن بۆ ساڵى 1970 ده‌گه‌ڕێته‌وه. ئه‌ركى تۆماركردنى گۆرانى گرانه، پێشتر چ له به‌غدا و چ له كه‌ركووك ئاسانتر بوو ، چونكه ئێزگه تیپى موسیقاى هه‌بوو و مافى شاعیر وئاوازدانه‌ر دابه‌شكردنى مۆسیقا و گۆرانیبیژ پاداشتى هه‌بوو.\nهۆکار چییە لە هونەر دوورکەوتویتەوە؟\nئێستا ئه‌بێ خۆت خه‌رجى تۆماركردن بده‌ى هه‌روه‌ها موزیكژه‌ن و ستۆدیو، منیش وه‌كو مامۆستایه‌ك له زانكۆ قوتابى وخوێندكار به‌دواداچوونیان ده‌وێ، به كورتى ده‌زگایه‌ك نییه ئه‌ركى تۆماركردنى گورانی بگرێته ئه‌ستۆى خۆى. له‌گه‌ڵ ئه‌وه‌شا كه‌ناڵه‌كان بانگمان ده‌كه‌ن به‌ڵام شتێكی سه‌رپێیه.\nبۆچی وه‌ك پێویست بایه‌خ به گۆرانى خانه‌قینى نادرێت؟\nباشتر وایه بوترێ گۆرانى شێوه‌زارى كه‌لهورى ئه‌گه ر مه‌به‌ستت خانه‌قین بێ، ئێمه وه‌ك كۆمه‌ڵێك هونه‌رمه‌ند شتمان كردووه. دیسان تۆماركردن ئه‌ركێكى قوڕسه.\nله مێژووى كارى هونه‌ری چه‌ند گۆرانیت تۆمار كردووه؟\nنزیكه‌ى٨٥ گۆرانیم له ستۆدیوى ئێزگه‌ى كوردى له به‌غدا تۆمار كردووه، بێجگه له‌و چه‌ند گۆرانیه‌ى كه له هه‌ولێر وسلێمانی تۆمارم كردوون. به شێوه‌زارى خانه‌قین پێنج گۆرانیم تۆماركردووه، من زیاتر له به‌غدا كاره هونه‌رییه‌كانم كردووه.\nبیرەوەریی لە ئێزگه‌ى بەغداد و ته‌له‌ڤزیۆنى کەرکووک لەگەڵ هونەرممەندان و میوزیکژەنەکان چییه؟ لەگەڵ کێ زۆر کارت کردووە؟\nباشترین بیره‌وه‌رییم بینینى گۆرانیبیژه كورده‌كان بوو. كه یه‌كه‌م گۆرانیم تۆماركرد به ناوى "خۆشه‌ویسته‌كه‌م" هه‌موویان سه‌رسامبوونى خۆیان ده‌رخست وهانیان ده‌دام ئه‌م هونه‌رمه‌ندانه ئاوازیان بۆ داناوم، م. عه‌لى مه‌ردان د. ئه لبیرت عیسا، م.رزگار خوشناو، م. وریا ئه‌حمه‌د، م. محه‌مه د قه‌درى، م. نوره‌دین ابراهیم، م. ئه نوه‌رسالح، م. محه‌مه د مه‌نده‌لاوى، م. خالد سه‌ركار، م. ئه‌نوه‌ر قه‌ره‌داغى.\nچەند ساڵە لە هەولێریت باری کۆمەڵایەتیت چۆنە؟ لەگەڵ کام لە منداڵەکانت زۆر نزیکی لە بواری هونەر؟\nچل ساڵه له هه‌ولێرم، دوو كچ وچوار كورم هه‌یه، ته‌نیا بچووكترین كورم ده‌رچووى په‌یمانگاى هونه‌ره جوانه‌كانه به‌شى میوزیكه ئامێرى كه‌مان.\nهیچ بۆنەیەکی کۆمەڵایەتی هەیە گۆرانی بۆ بلێى وەکو کار؟\nته‌نیا له سه‌ر نه‌ورۆز و ئازار گۆرانیم تۆماركردووه.\nئەو بواره‌ى لەگەڵ کاری هونەری تێکەڵ بووە چەند پەیوەندی هەیە بە بواری پسپۆریەکەتەوە؟ چۆن ئەمەت هەڵبژاردووه؟\nپه‌یوه‌ندییه‌كى بته‌و هه‌یه له‌نێوان ده‌رونزانى و هه‌ڵبه‌ست وگۆرانى، چونكه هه‌ردووكیان له بوارى دڵ وهه‌سته‌كان كارده‌كه‌ن و كێشه‌كانى ده‌رده‌بڕن. به‌كالۆریۆسه‌كه‌م زمان و ئه‌ده‌بى كوردییه كه یاساى شیعرنووسین و كێش وسه‌روات فێر ده‌كات بۆ خزمه‌تكردنى گۆرانى واته له شیعرى خۆشم گۆرانییم تۆمار كردووه، هه‌روه‌ها خوێندنى باڵام له بوارى ده‌رونزانى ورێگاكانى وانه‌گوتنه‌وه‌یه، یارمه‌تیان داوم له په‌یداكردنى تواناى ره‌گه‌زه‌كانى گۆرانى.\nپه‌یوه‌ندییت له‌گه‌ڵ مه‌قام چۆنه؟\nله مه‌قامه كوردییه‌كان شاره‌زاییم هه‌یه، نۆ مه‌قامى كوردییم تۆمار كردووه وه‌ك مه‌قامى ئه‌لاوه‌یسى و خورشیدى وئاى ئاى و قه‌تار و خاوكه‌ر و ئه‌لوه‌ن و حجاز و سیگاو هه‌رو‌ها مه‌قامى لامى به كوردى.


لە پەندەکانی پیرەمێرد واتا: ئاخ ئەوەبۆتە مایەی [ زۆرتر... 👁] ✖ ✖ ✖ 0 3 ✔ 82% ✍ ز.س. 25-9-2019 16:13:46\nلە پەندەکانی پیرەمێرد ئەم پەندە خۆزگە خواستنە [ زۆرتر... 👁] ✖ ✖ ✖ 0 4 ✔ 96% ✍ ز.س. 22-9-2019 8:26:57


رۆڵى وەرگێڕان وەک پرۆسەیەکى هونەریی و زانستیی.\nئەگەر هەموومان لەسەر ئەو بۆچوونە مکوڕبین وەرگێڕان پرۆسەیەکى هونه‌ریی و زانستییه، لەهەمانکاتیشدا داهێنانە، وەرگێڕى کارامەو پرۆفیشنالڕ دەکارآ داهێنەرانە لەو تێکستە وەرگێڕاوەدا بئافرێنآ، بەڵام مەرجە بنەڕەتیەکە لەوەدایە کە گەرەکە زمانەکەى دیکە وەک زمانى دایکى خۆى بەتەواوى ئاشنا بێت، واتە شارەزا بەهەموو دەلیڤە زمانەوانى و وشەسازى و زاراوەسازى و ئیدیۆمەکاندا کە تایبەتمەندى زمانە بیانیەکەن، لەبەرچڤەکردنى هەردەقێکى بیانیدا تاوانێکى گەورە ئەنجام دەدرێت کاتێک کەسى وەرگێڕ پەنا دەباتە بەر بەرچڤەى وشە بە وشە یان دێڕ بەدێڕ تەنانەت کۆپلە بەکۆپلەش ، هێشتا وەرگێڕان لاى ئێمە نەبۆتە پرۆسەیەکى رۆشنبیرى و زانستى ئەگینا کوا ئەو وەرگێڕە پرۆفیشناڵانەى کە پیشەیان هەر تەنها وەرگێڕان بآ ، لەم چەند ساڵانەى دوایدا چەندان سەرچاوە و کتێبى جۆراوجۆر بۆ زمانەکەمان وەرگێڕدراون، بەڵام چۆن وەرگێڕانێک... رەنگە تاڕادەیەک دەستخۆشى لەهەوڵى چەند وەرگێڕێکى بەتوانا بکرێت، بەڵام هێشتا زۆرى ماوە کە ئێمەى کوردیش بگەینە ئاستى ئەزموونى وڵاتانى تر لەو پرۆسە پڕ بایەخەى وەرگێڕاندا لەهەمووشى گرنگتر پرۆسەى وەرگێڕانى بەپێچەوانە واتە لەزمانى کوردییەوە بۆ زمانە بیانییەکان.\nمخابن ئەم هەوڵەش زۆر دەگمەنە و تاڕادەیەک لەخانەى نەبووندایە لەکاتێکدا گەرەکە خوێنەرانى گەلانى دیکەش لەڕێى وەرگێڕانى شاکارە ئەدەبیی و هونه‌ریی و رۆشنبیرییەکانى ئێمە بزانن کە ئەدەبی کوردیش ئەدەبی نەتەوەیەکى زیندووى سەر ئەو گۆى زەمینەیە و خاوەن داهێنانى کلتوورى تایبەت بەخۆمانین ، نازانم ئەم وتەیەم لە کوێ خوێندۆتەوە کە رەخنەگرێک لەمەڕ هونەری وەرگێرانەوە ئێژێ : ((وەرگێران وەک پرۆسەى نەشتەرگەری وایە ، کە مرۆڤێکی ساغ نەشتەرگەرییەکی قورس بکرێ لە ئاکامدا یان ئەوەتا دەمرێ یان ئەوەتا ئەگەر سەلامەتیش بێت ، ئەوا وەکو جاران بە سانایی ساغ و سەلامەت دەرناچێ ، نووسەرێکی ئیتاڵیش پێ ی وایە وەرگێران تاوانە و وەرگێریش تاوانبار ، رایەکی دیکەش لەمەڕ پرۆسەى وەرگێرانەوە هەیە کە دەڵێ دەقی وەرگێردراو وەک دیوى ژێرەوەى مافور وایە جوانی نەخش و نیگارو چنینەکەى لە دەست دەدات ))، بەهەر حاڵ راو بۆچوون لەمەڕ وەرگێران زۆرە و زۆریش لەسەر یەک ڕا ناتەباو ناکۆکن. بەڵام رەنگە بۆ ئێمەى کورد کە ئەوەندە بواری هونەرى وەرگێرانمان بۆ نەرەخساوە، سەبارەت بە نەبوونى دەزگایەکی چاپەمەنی یان کۆمەڵەیەکی تایبەت بە وەرگێران ، یان لایەنى کەم بوونى گۆڤارێکی تایبەت بە هونەرى وەرگێران دووچاری زۆر لە کێشەی زما و زاراوەی ستاندارد هاتووین، یەکێک لەو گرفتانەش نەبوونى پەیڤ و زاراوەى زانستی و یاساییە (مەبەستم زارەوەگەلی غەیرە ئەدەبی) چونکە لەو رووەوە نەمانتوانیوە کەڵک لە کتێبگەلی زانستى وەربگرین و بۆ زمانى خۆمان بەرچڤەى بکەین تا هەرهەموومان لەسەر وشەیەک یان زاراوەیەک کۆک بین.\nدیارە رۆژانە ئەم دیاردەیە لە رووپەری رۆژنامەو گۆڤارەکاندا بە زەقی دێنە بەرچاو، هەر یارۆیە بە ئارەزووى خۆی وشەیەک ، زاراوەیەک دادەتاشێ و ئالتەرناتیڤێک بۆ پەیڤە بیانییەکان بەکاردێنێ. وێڕای وەڕگێرانی دەقێک، کە زۆرجار هەست دەکەی وەرگێرانێکی حەرفییە و دوور لە مەبەست و ناواخنی دەقە ئەسلییەکە، ئەگەر خودی نووسەری دەقە لێوەرگێراوەکە بە زمانى کوردی دەقەکەی خۆی بخوێنێتەوە، رەنگە نکۆڵی لە بەرهەمەکەى خۆی بکات و بڵێ حاشا ئەوە من نەمنووسیوە. هەڵبەت کۆمەڵێک فاکتەرو هۆکار هەن، کە ئاماژە بە سەقەتى وەرگێران دەکەن بۆ زمانى کوردی (ڕەنگە سەبارەت بە سستى و کەمى وەرگێران لە زمانى کوردییەوە بۆ زمانى بێگانە ئەم دیاردەیە زۆر ئاشکرا نەبێ) ، چونکە لەم بوارەدا وەرگێری پسپۆرمان کەمن و دەگمەنن، هەر ئەمەشە وایکردووە کەلتووری کوردی نەبێتە پردێک بۆ ئاشنابوونى گەلانی جیهان بە ئەدەب و هونەرو کەلەپوورەکەمان بو جیهانى نەبوونى کەلتووری کوردی.، زمانەکەمان ئەگەر چی تا کۆتایی ئەم سەدەیەش نەبووە بە زمانێکی ستاندارد ، تا کەڵک لەهەموو پەیڤ و زاراوە جیاوازەکانی دیالەکتیکەکانی کوردی وەربگێردرێ ، هەر بۆیەش خوێنەرانی کورد بۆ خوێندنەوەى دەقێک بە شێوازی دیکە وەک کرمانجی یان زازاکی ، ناچار دەبێ پەنا بباتە بەر فەرهەنگۆک، ئەگەر چی لەم رووەوەش کارێکی وەها نەکراوە تا سەرجەم وشەگەل و زاراوەکانی زمانی کوردی لەیەک فەرهەنگی گەورەدا خر بکرێتەوە شرۆڤەى بکرێن (جا نازانم (قاموسی زمانی کوردی )یەکەی ئاورەحمانی زەبیجی کە تەنها دوو بەشی بەچاپ گەیەنراو هەژدە بەشەکەى دیکەى دوای مردنى چی لێهات ؟ یان قاموسی (هەنبانە بۆرینە)ى مام هەژار کەتا ئاستێکی باش هەوڵی داوە کەڵک لەسەرجەم پەیڤ و زاراوەى جیاوازی لەهجە کوردییەکەى وەربگرێ، ئەگەر واش بێت بەڵام سەبارەت بەدەست نەکەوتنى لە کتێبخانەو بازارەکان دیسان بایکۆتێک بۆ رووناکبیران و خوێنەرانى کوردی دروست بووە کە بەساناییی دەستیان نەگاتێ و کەڵکی لێ وەربگرن ، هەربۆیەش زۆر لە وەرگێرانی کورد وشەو زاراوەى زمانەکانى بیانى وەک خۆیان بەکاردێنن، کە لە هەموو کاتێکدا ئەوە کارێکی باش و رەوا نییە، بەچارەسەرکردنى هەندێ لەو گرفتانە دەکرێ زمانەکەمان ببێتە زمانى داهێنانی گەورە و دەقی مەعریفی گەورەی پێ بنووسرێ ، بۆ ئەو مەبەستەش ئەو پێشنیارانەى مامۆستا شوکر موستەفا زۆر بەچاک دەزانم، کە هەر دەزگایەک بە بە تایبەت ئەو گۆڤارو رۆژنامە دەردەکەن بە تایبەت غەیرە ئەدەبیەکان) لەگەڵ هەر ژمارەیەکدا وەک پاشکۆ لیستێک بە وشەو زارەوەکان و بەرامبەریان ئامادەبکەن تا خوێنەران بە سانایی فێری ئەوە بن کە ئەم وشانە بەکار بێن نەک وشەگەری بیانى. دەکرێ ئەمە لە ئایندەیەکی نزیکدا پرۆژەى گەورە بێت بۆ ئەکادیمیای کوردی ، بۆ کۆمەڵەى وەرگێران ئەگەر مۆڵەتی کارکردنى پێ بدرێت، دەشکرێ وەزارەتى رۆشنبیر حکومەتى هەریبَم ساڵانە بە پێ نەخشەیەک چەند کتێبێًکی بە نرخی وەرگێردراو بە چاپ بگەیەنێت پێم وایە ئەم دیاردەیە دەبێتە هاندەرێکی باش بۆ زۆر لەو وەرگێرە دڵسۆزانەى کورد کە بەردەوام بەخششى خۆیان هەبێت لە کارى وەرگێراندا .(لێرەدا قسەیەکى برواى نووسەر حەمە کەریم عارف)م دێتەوە بیر، کە دەڵێ کە پتر لە پەنجا کتێبی وەرگێردراوم هەیە هەر کەسێک ئامادە بێت بە چاپى بگەیەنێ با بەناوى خۆى بڵاوى بکاتەوە ، مخابن وەرگێرانى گەلانى دیکە لە پاداشتى ئەرک و ماندووبوونیان بە هەموو جۆرێکى ماددى و مەعنەوى خەڵات دەکرێن وەرگێرى کوردیش ئامادەیە واز لە رەنج و بیر و هەست و شەونخوونی خۆى بهێنێ و لە پێناو گەیاندنى ئەو پەیامەى ، کە چەند ساڵێکە ئەرکى بۆى کێشاوە ئەویش جگە لە خزمەتکردن بە کەلتوورى کوردى برواناکەم شتێکى دیکە هەبێت ، من نامەوێت رێنمایی خوێنەران بکەم بە مەرجەکانى هونەرى وەرگێران چییە و چۆنە رەنگە زیاتر کارى پسپۆران و زمانەوانیی کورد بێت ، بەڵام دیسان رووى لە گلەیی لەو هەموو رووناکبیرە کوردانە دەکەین، کە چەند ساڵێکە لە (هەندەران)ن بۆچى هێندە کەمتەرخەمن ، ئەوانە چۆن دەیانەوێ کەلتوورى کوردى بە گەلانى جیهان بناسینن مەگەر ئەوانە بوو بەو چەند ساڵە فێرى ئەو زمانانە نەبوونە تا کارێکى وا ئەنجام بدەن لە کاتێکدا لە وڵاتێکى وەکو ئەوروپا بوارى رووناکبیرانى کورد رەخساوە چ لە نووسین و هونەرى چاپکردن و ، کۆمەککردنى نووسەران،جا ئەگەر لە خۆمان بپرسین چەندى دیوانى شیعر و چیرۆک و کتێبیى مێژوویی و کەلەپوورى کوردى بۆ زمانە زیندووەکانى جیهان وەرگێردراون ، وەک چۆن ئێمەى خوێنەران ، گەورە نووسەران و شاعیران و رووناکبیرانى جیهان دەناسین ، ئاخۆ دەبێ چەند کەس هەبن لەم دونیا گەورەیە بە ئەدەبیاتى کوردى ئاشنابن.


بەرنامەيەکی هاوشێوەی سناپچات بۆ ئەندرۆيد و ئای ئۆ ئێس - Yeane.Org ماڵپەری یانی\nزۆری رێژەی بەکارهێنانی سيستمی ئەندۆريد و ئای ئۆ ئێس لەلايەن خەڵکييەوە، وايکردووە چەندين بەرنامەی تايبەت دروستبکرێت و بخرێتە بەردەست بەکارهێنەرانی ئەو دوو سيستمە.\nيەکێک لەو بەرنامانەی کۆنە و بەهۆی سناپچات و بەرنامەی ديکەوە پەراوێزخراوە بەرنامەی (ICQ Video Calls & Chat)ـە کە بۆ هەردوو سيستمی ئەندرۆيد و ئای ئۆ ئێس بەردەستە، لە چەند رۆژی رابردووش ئەو بەرنامەيە بۆ ئايفۆن نوێکراوەتەوەو تايبەتمەندی باشتری بۆ زياد بووە.\nئەم بەرنامەيە دەتوانرێت پەيوەندی دەنگی و ڤيديۆیی لەرێگەيەوە پێ ئەنجام بدرێت، هەروەها بەکارهێنەر دەتوانێت لە رێگەی پەيوەندی ڤيديۆييەوە ١٠ ماسک بەکاربهێنێت بەشێوەی دوو رەهەندی و سێ رەهەندی.\nواتە ئەم بەرنامەيە وەک سناپچات بەکارهێنەر دەتوانێت تاج و گوڵ و چەند ماسکێکی ديکە بخاتە سەر سەرو رووخساری، دەشتوانرێت بەوشتانەوە پەيوەندييەکەی ئەنجام بدات، کە ئەمەش يەکەم بەرنامەيە کاری لەو جۆرە بکات.\nبەکارهێنەرانی ئەو دوو سيستمە دەتوانن لە رێگەی ئاپ ستۆر و پلەی ستۆرەوە ئەو بەرنامەيە داگرن و لەناو مۆبايلەکانياندا جێگيری بکەن، لە بەشی گەڕان بنووسن (ICQ Video Calls & Chat)و دواتر داونلۆدی بکەن.\nبۆ ئه‌ندرۆید كلیك لێره بكه‌ن\nبۆ ئای ئۆ ئێس كلیك لێره بكه‌ن


22/12/2020 02:48 PM\nدوژمنانی خۆشەویستەکەی پاشای تایلەندا لە کردەوەیەکی سەیروسەمەرەدا وێنەی نیمچەڕووتی ئەم ژنەیان بۆ چالاکنی دژە پاشایەتی ئەم وڵاتە ناردووە. دەگوترێ زیاتر لە هەزار وێنەی Sineenat Wongvajirapakdi کە لەنێوان ساڵەکانی 2012 بۆ 2014 گیراون ناردراون بۆ دژبەرانی پاشایەتی لە تایلەندا.\nئەم رووداوە لەکاتێکدا رووی داوە کە خۆشەویستەکەی پاشا پاش تێپەڕکردنی ماوەی سزادانەکەی کە یەک ساڵ بووە لە زیندان ئازاد کراوە و بەتەمایە بگەڕێتەوە بۆ دیوەخانی پاشا. دەگوترێ پاشای تایلەندا سەرجەم پۆستە پاشایەتی و سەربازییەکانی گەڕاندووەتەوە بۆ خۆشەویستەکەی. بەڵام وێنە رووتەکانی ئەم خاتوونە کە بە رواڵەت خۆی گرتوویەتی، نێردراون بۆ رۆژنامەوانێکی بەریتانی بە ناوی "مەک گرێگۆر مارشال" کە تا ئێستا رەخنەیەکی زۆری هێناوەتە سەر پاشای تایلەندا.\nتوێژەرێکی تایلەندایی بە ناوی Pavin Chachavapongpunـیش وادیارە ئەم وێنانەی گەیشتووەتە دەست. ئەویش ئێستا لە ژاپۆن دەژیت و بەهۆی رەخنە گرتن لە بنەماڵەی پاشاوە شاربەدەر کراوە. بەڵام بەڕێز "مارشال" لە لاپەڕەی فەیسبووکەکەی خۆی سەبارەت بەم وێنە بڵاوکراوانە گوتوویەتی: "زۆرینەی ئەم وێنانەی لەلایەن خۆشەویستەکەی پاشاوە گیراون و زۆرینەیان رووتن."\nخاتوو Sineenat کە بە ناوی Kio Wongvajirapakdiـیش دەناسرێت بە بۆنەی 67ـەمین ساڵڕۆژی لەدایکبوونی پاسای تایلەنداوە بەفەرمی ناونیشانی خۆشەویستی پاشای وەرگرت. بە جۆرە بۆ یەکەم جار پاش سەدەیەک، پاشای تایلەندا کە بۆ چوارەمین جار هاوسەرگیری کردبوو، خۆسەویستێکی بۆ خۆی هەڵبژارد.\nئەوەی جێی سەرنجە ئەوەیە کە هەم شاژن Suthidaـی تەمەن 42 ساڵ و هەم Sineenatـی تەمەن 35 ساڵ وەکوو ئەفسەرانی سوپا لە یەکینەکانی ئەمنیەتی کۆشکی پاشایەتیدا خزمەتیان کردووە. Suthida پێشتر خزمەتکاری ناو فڕۆکە لە هێڵە ئاسمانییەکانی تایلەندا بووە و Sineenatـیش وەکوو پەرەستار لە سوپای ئەم وڵاتەدا خزمەتی کردووە.\nپاشای تەمەن 68 ساڵی تایلەندا لەو 3 هاوسەرگیرییەی پێشوو کە هەموویان هەڵوەشاونەوە 7 مناڵی هەیە. ئەو لە بەیاننامەیەکدا خۆشەویستەکەی خۆی بە رەفتاری نەشیاو بەنیسبەت شاژنی ئەم وڵاتە تۆماتبار کرد و گوتی ئەم ژنە بەتەمایە جێگەی شاژن بگرێتەوە. ئەم رووداوە لەو رووەوە سەیر بوو چونکە تەنها دوو مانگ پێشتر ماڵپەڕی کۆشکی پاشایەتیی تایلەندا وێنەی ئەم خاتوونەی لەگەڵ پاشا لە هەندێک جەوی فەرمیدا بڵاوکردبووە.


قۆناغێكی نوێی حوكمڕانی و پڕۆسەی سیاسی – knwe.org\nسەرەکی » مانشێت » قۆناغێكی نوێی حوكمڕانی و پڕۆسەی سیاسی\nیەكێتی و هاوپەیمانیی چاكسازیی و بنیاتنانەوە:\nقۆناغێكی نوێی حوكمڕانی و پڕۆسەی سیاسی\nدوێنێ لە سلێمانی وەفدی یەكێتیی نیشتمانیی كوردستان بە سەرۆكایەتیی كۆسرەت رەسوڵ عەلی جێگری سكرتێری گشتیی ی.ن.ك و وەفدی هاوپەیمانیی چاكسازیی و بنیاتنانەوە بە سەرۆكایەتیی سەید عەممار حەكیم كۆبوونەوە و هەردوولا تەئكیدیان لە»چارەسەركردنی بنەڕەتیی كێشەكان» كردەوە.\n״چارەسەركردنی كێشەكان بەپێی دەستوور״\nلە راگەیەنراوی كۆبوونەوەكەدا هاتووە: دوێنێ 15/10/2018، لە شاری سلێمانی لە بارەگای مەكتەبی سیاسیی یەكێتی، وەفدی هاوپەیمانیی چاكسازیی و بنیاتنانەوە بە سەرۆكایەتیی سەید عەممار حەكیم و وەفدی یەكێتیی نیشتمانیی كوردستان بە سەرۆكایەتیی كۆسرەت رەسوڵ عەلی كۆبوونەوە. «لە كۆبوونەوەكەدا، گفتوگۆی ورد و بەرپرسیارانە كرا لەبارەی دۆخی عیراق و پرسی پێكهێنانی حكومەتی نوێی عیراق و بەشداریی سەرجەم پێكهاتەكان و چارەسەركردنی كێشەكان بەپێی دەستووری هەمیشەیی عیراق».\nلە راگەیەنراوەكەدا ئاماژەبەوەشدراوە «هەردوولا كۆكبوون لەسەر ئامادەكردنی كارنامەی هەمەلایەنەی حكومەتی نوێ بۆ چارەسەركردنی بنەڕەتیی كێشەكان و دەستپێكردنی قۆناغێكی نوێی حوكمڕانی و پڕۆسەی سیاسی، كە تێیدا عیراق بە سەرجەم پێكهاتەكانیەوە بەهێز بێت».\nدەستپێكردنی قۆناغێكی نوێ\nهەر بەپێی راگەیەنراوەكە «كێشە كەڵەكەبووەكانی نێوان هەرێم و ناوەند گفتوگۆیان لەبارەوە كرا، بەتایبەتی پرسی كەركوك و ناوچە جێناكۆكەكان و جێبەجێكردنی مادەی 140ی دەستوور و چارەسەركردنی كێشەی نەوت و گاز و بودجە و پێشمەرگە بەپێی دەستووری هەمیشەیی عیراق». لە كۆبوونەوەكەدا، رۆڵی مێژوویی سەرۆك مام جەلال لە پێكەوەژیان و چارەسەركردنی ئاشتیانەی كێشەكان باسی لێوەكرا و بەرزنرخێندرا، هەردوولاش جەختیانكردەوە لە پشتیوانیكردنی سەرۆك كۆماری نوێی عیراق و سەرۆكی راسپێردراو بۆ پێكهێنانی كابینەی نوێ و سەرۆكی ئەنجومەنی نوێنەران، بۆ تێپەڕاندنی قەیران و كێشەكان و دەستپێكردنی قۆناغێكی نوێ لە عیراق».\nعەممار حەكیم: سەرۆك مام جەلال سەمامی ئەمانی هەموو لایەكمان بووە\nهەردوێنێ وەفدی هاوپەیمانیی چاكسازیی و بنیاتنانەوە بە سەرۆكایەتیی سەید عەممار حەكیم لەگەڵ بافڵ تاڵەبانی كۆبوونەوە.\nلە دیدارێكدا باس لە دواهەنگاوەكانی پێكهێنانی حكومەتی نوێی عیراق و چۆنێتیی چارەسەركردنی كێشەكانی نێوان هەرێم و بەغدا كرا و سەید عەممار حەكیم رایگەیاند: سەرۆك مام جەلال سەمامی ئەمانی هەموو لایەكمان بووە.\nبافڵ تاڵەبانی-ش رایگەیاند: داوامان لە لایەنە سیاسییەكانی هەرێم كردووە وەك یەك تیم لە بەغدا كار بكەین و بە پڕۆژەیەكی هاوبەشەوە شەڕی بەدەستهێنانی مافەكانمان بكەین.\nهەمان رۆژ وەفدەكەی هاوپەیمانیی چاكسازیی و بنیاتنانەوە سەردانی مەزاری سەرۆك مام جەلال-یان كرد.\nشایانی باسە، پێشتریش لە هەولێر وەفدی هاوپەیمانیی چاكسازیی و بنیاتنانەوە لەگەڵ لێپرسراوانی پارتی دیموكراتی كوردستاندا كۆبوونەوە.\nكۆبوونەوەكانی وەفدی یەكێتی لە بەغدا\nلەلایەكی دیكەوە، لە دوو رۆژی رابردوودا وەفدێكی یەكێتیی نیشتمانیی كوردستان لە بەغدا بەجیا لەگەڵ (د.عادل عەبدولمەهدی راسپێردراو بۆ پێكهێنانی حكومەتی نوێی عیراق، نوری مالكی، وەفدێكی باڵای رەوتی سەدر)دا كۆبۆوە.\nلە كۆبوونەوەكاندا گفتوگۆ لەبارەی پێكهێنانی حكومەتی نوێی عیراق كرا و تەئكیدیش لە چارەسەركردنی كێشەكان بەپێی دەستوور كرایەوە.\n״چارەسەركردنی كێشەكانی هەرێم و بەغدا بەپێی دەستوور״\n״بەم نزیكانە (دانوستانەكان) دەگەنە قۆناغی كۆتایی״\n״كێشەكان بە گفتوگۆ و رێزگرتن لە راوبۆچوونی یەكتر، چارەسەربكرێن״\nقوباد تاڵەبانی: یەكگرتوویی كورد لە بەغدا بە سوودی هەمووانە\nقوباد تاڵەبانی جێگری سەرۆك وەزیرانی هەرێمی كوردستان لەگەڵ محەمەد حەلبوسی ...


بۆ ئەو کەسانەی کە نازانن ROOt چیە\n« گه‌ڕانه‌وه 1 ... 4 5 6 7 8 ... 25 داهاتوو »\nنووسه‌ری بابه‌ت:Ebay Kurd دواترین وه‌لام: KoSraT GraPHiC ژماره‌ی وه‌لامه‌كان:6 جاری بینراو:958 كات:ئه‌مرۆ\nنووسه‌ری بابه‌ت:Harde2008 دواترین وه‌لام: ._danyar_. ژماره‌ی وه‌لامه‌كان:263 جاری بینراو:34273 كات:ئه‌مرۆ\nنووسه‌ری بابه‌ت:DyarKalari دواترین وه‌لام: dana_yak ژماره‌ی وه‌لامه‌كان:8 جاری بینراو:1589 كات:ئه‌مرۆ\nنووسه‌ری بابه‌ت:awaraqadir دواترین وه‌لام: hack b52 ژماره‌ی وه‌لامه‌كان:1 جاری بینراو:36 كات:دوێنێ\nنووسه‌ری بابه‌ت:mahmood govan دواترین وه‌لام: hack b52 ژماره‌ی وه‌لامه‌كان:1 جاری بینراو:98 كات:دوێنێ\nنووسه‌ری بابه‌ت:mahmood govan دواترین وه‌لام: S O V R A ژماره‌ی وه‌لامه‌كان:1 جاری بینراو:151 كات:06-14-2019\nنووسه‌ری بابه‌ت:mazhar apo دواترین وه‌لام: S O V R A ژماره‌ی وه‌لامه‌كان:6 جاری بینراو:1752 كات:06-14-2019\nنووسه‌ری بابه‌ت:mazhar apo دواترین وه‌لام: [email protected] ژماره‌ی وه‌لامه‌كان:3 جاری بینراو:619 كات:06-13-2019\nنووسه‌ری بابه‌ت:ArYaN-22 دواترین وه‌لام: Hewr Hunar ژماره‌ی وه‌لامه‌كان:690 جاری بینراو:251156 كات:06-11-2019\nنووسه‌ری بابه‌ت:hack b52 دواترین وه‌لام: Architect ژماره‌ی وه‌لامه‌كان:1 جاری بینراو:323 كات:06-11-2019\nشاره‌زاکان:هاککردنی Administrator له‌لایه‌ن Guest\nنووسه‌ری بابه‌ت:ZhiYar-sleManY دواترین وه‌لام: salahcc ژماره‌ی وه‌لامه‌كان:22 جاری بینراو:5172 كات:06-10-2019\nچۆنیەتی بەدەستهێنانی ژمارە تەلەفۆنێکی ئەمەریکی!!\nنووسه‌ری بابه‌ت:Rega16 دواترین وه‌لام: salahcc ژماره‌ی وه‌لامه‌كان:10 جاری بینراو:2382 كات:06-10-2019\nکێ شارەزایەلەدروستکردنی کەنالی تەلەفزیونی لە انترنێت\nنووسه‌ری بابه‌ت:hawlerpc دواترین وه‌لام: hawkara30 ژماره‌ی وه‌لامه‌كان:3 جاری بینراو:798 كات:06-10-2019\nنووسه‌ری بابه‌ت:Kingblitz9 دواترین وه‌لام: BlackDragon ژماره‌ی وه‌لامه‌كان:13 جاری بینراو:260 كات:06-10-2019\nكۆكراوه ::هاككردنی سایت به هه‌موو جۆر و لقه‌كانیه‌وه ببه‌ه�\nنووسه‌ری بابه‌ت:*[email protected]* دواترین وه‌لام: salahcc ژماره‌ی وه‌لامه‌كان:89 جاری بینراو:10597 كات:06-09-2019\nئەوانەی نازانن روت چیە\n١. ڕوت كردن چیە ؟\n- بریتیە لە كرداری بەدەستهێنانی دەسەڵاتی زیادە لە ناو مۆبایل كە لەڕێگەی ئەم كردارەوە دەتوانیت بەرنامەی ڕێگەپێنەدراو دابەزێنیت و چەندەها بەرنامەش كە بەبێ ڕوت كردن ئیش ناكەن و سودمەندن و پێویستن.\n٢. سودەكانی ڕوت كردن چین ؟\n- بەهۆی ڕوت كردنەوە دەتوانیت هەندێك بەرنامەی تایبەت ئیش پێبكەیت كە بەبێ ڕوت كردن ئیش ناكەن، ئەو بەرنامانەش زۆرن، هەروەها دەتوانیت ڕومی دروستكراو واتە نافەرمی دابەزێنیت، و ( هەموو ) داتای ناو مۆبایلەكەت باك ئەپ بكەیت و بیهێنیتەوە لە كاتی پێویست دا كە ئەمانە هیچیان بەردەست نین بە بێ كرداری ڕوت كردن.\n٣. زیانی ڕوت كردن چیە ؟\n- تاكە زیانی ڕوت كردن بریتیە لەوەی كە گرەنتی مۆبایلەكەت لادەبات، پێم وابێت بۆ كوردستان شتێكی ئەوتۆ نیە چونكە لێرە شتێك نیە بە ناوی گرەنتی ! بەڵام ئەمەش چارەسەر دەكرێت بە دوبارە دابەزاندنەوەی ڕومێكی تری فەرمی ئەندرۆید كە دەبێتە هۆی لابردنی ڕوت كردنەكە.\n٤. چۆن بزانم مۆبایلەكەم ڕوت كراوە ؟\n- چەند ڕێگایەكە هەیە بۆ ئەوە، دوای ڕوت كردن دوو یان یەك بەرنامە زیاد دەبێت بۆ لیستی بەرنامەكان ئەوانیش بە ناوی SuperSU لەگەڵ CWM، دابەزنینی ئەم دوو بەرنامەیە ( بە تایبەتی SuperSU ) مەرجە بۆ سەركەوتنی ڕوت كردنەكە، ڕێگەیەكی تر بە دابەزاندنی بەرنامەی Root Checker دەبێت كە پێت دەڵێت كە ئایا مۆبایلەكەت ڕوت كراوە یان نا، یان دەتوانیت بەرنامەیەك تاقی بكەیتەوە كە پێویست بە ڕوت كردن دەكات بزانیت ئیش دەكات یان نا، ئەگەر ئیشی كرد واتە مۆبایلەكەت ڕوت كراوە یان بەسەركەوتوویی ڕوتكراوە بە پێچەوانەشەوە، بۆ مۆبایلی سامسۆنگیش لە دوای ڕوت كردن و لە كاتی داگیرسانەوەی مۆبایلەكەدا سێگۆشەیەكی زەرد دەردەكەوێت لەژێر لۆگۆی سامسۆنگ دا كە بەڵگەیە بۆ ئەوەی مۆبایلەكەت ڕوت كراوە.\n٥. ئایا مەرجە بۆ هەر ڕوت كردنێك ئەو دوو بەرنامەیە دابەزێنرابن ؟\n- نەخێر. تەنها بەرنامەی SuperSU بەسە بۆ سەركەوتنی كرداری ڕوت كردن.\n٦. سودی بەرنامی SuperSU چیە ؟\n- ئەمە ئەو بەرنامەیەیە كە دەسەڵاتی زیادە دەدات بەو بەرنامانەی كە بە ئاسایی ڕێگەپێنەدراون ئیش بكەن. بۆیە ئەم بەرنامەیە ڕێگەیان پێدەدات واتە بەرهەمی ڕوتكردن بریتیە لەم بەرنامەیە كە دەسەڵاتی زیادە دەدات بەكارهێنەر.\n٧. ئایا تەنها بەرنامەی SuperSU بەرهەمی ڕوت كردنە؟\n- نەخێر. لە هەندێك جۆری تری ڕوت كردندا بەرنامەیەكی تر دادەبەزێت بەناوی SuperUser ( لەجیاتی SuperSU ) ئەمیش هەمان ئیشی SuperSU دەكات بەڵام گەشەپێدەرێكی تری دروستی كردووە جیاواز لەوەی یەكەم.\n٨. كوامیان باشترن SuperSU یان SuperUser ؟\n- هەردووكیان باشن. بەڵام SuperUser هەندێك كێشەی هەیە لە هەندێك لە ڤێرژنەكانیدا و زۆرتریش SuperSU بەكاردەهێنرێت واتە سەركەوتووترەو باشترە.\n٩ – ئەی بەرنامەی CWM چیە ؟\n- ئەمەش بەرنامەیەكە كە هەندێك جار لە كاتی ڕوت كردندا دادەبەزێت لەگەڵ بەرنامەی SuperSU, ئەم بەرنامەیە ڕێگەدەدات بە دابەزاندی بەرنامە، ڕاستەخۆ چونە ناو دۆخی داونلۆد، دۆخی ڕیكەڤەری و چەندەها تایبەتمەندی تریش.\n١٠. ئایا ڕوت كردن دەبێتە هۆی كوژانەوەی داتای ناو مۆبایل ( فۆرمات )؟\n- نەخێر. بەڵام باشتر وایە هەر باك ئەپێكی بەرنامەكانت بكەیت نەوەكو كێشەیەك ڕوبدات لەكاتی ڕوت كردندا.\n١١. ئایا بە تەنها ڕوت كردن كافیە بۆ دانانی ڕومی ئەندرۆیدی نا فەرمی ؟\n- بۆ هەندێك مۆبایل بەڵێ وەكو مۆبایلی سامسۆنگ ، سۆنی، بەڵام مۆبایلەكانی تری وەكو ئێچ تی سی ، ئێڵ جی، نێكسەس، هەندێ مۆبایلی تر تەنها بە ڕوت كردن ناتوانیت ڕومی ئەندرۆیدی نافەرمی دابەزێنیت بەڵكو دەبێت لەگەڵ ڕوتكردنەكەشدا ئەنلۆكی بكەیت واتا قفڵی بوتلۆدەرەكەی بكەرەوە.\n١٢. ئایا فایلی ڕوت كردنی مۆبایلێك بۆ مۆبایلێكی تر دەبێت ؟\n- بەشێوەیەی گشتی نەخێر، بەڵام هەندێك جار گەشەپێدەری شارەزا لەوبوارەدا دەتوانێت فایلی ڕوتكردنی مۆبایلێك بۆ مۆبایلێكی تر بەكاربهێنێت و بە هەندێ دەستكاری كردنەوە دەتوانێت وای لێبكات ئیش بكات لەسەر مۆبایلێكی تر ( نمونە وەك بەكارهێنانی فایلی ڕوت كردنی گوگڵ نێكسەس ٤ بۆ سۆنی ئێكسپێریا زی ) هەروەها هەندێك جار دەتوانیت فایلی ڕوت كردنی ڤێرژنێكی دیاریكراوی مۆبایلێك بەكاربهێنیت بۆ ڕوتكردنی ڤێرژنێكی تری ( هەمان ) مۆبایل. بەڵام بە بێ بوونی شارەزایی لەم بوارەدا ئەوا ئەگەری زۆرە مۆبایلەكەت تێكبچێت یان نەچێتەوە ناو سیستەم هەربۆیە دەبێت خۆت بە دوور بگریت لەم كردارە هەتا تەواو تەئكید نەبیت و زانیاریت هەبێت كە دەبێت بۆی و پێشتر كراوە لەبەرئەوە وریا بە !\n١٣. چی ڕوودەدات ئەگەر فایلی ڕوت كردنی مۆبایلێك بۆ مۆبایلێكی تر بەكاربهێم ؟\n- لە زۆربەی كاتەكاندا دەبێتە هۆی ئەوەی مۆبایلەكەت نەچێتەوە ناو سیستەم واتە لەسەر لۆگۆی مۆبایلەكە دەوەستێت و هەندێك جاریش دەبێتە هۆی تێكچوونی مۆبایل.\n١٤. ئەی چارەسەری ئەمە چیە كە بەهەڵە فایلی ڕوت كردن بۆ مۆبایلێكی تر بەكاربهێنم ؟\n- لە زۆربەی كاتەكادا ئەم كێشەیە چارەسەر دەكرێت بە دابەزاندنی ڕومێكی تری ئەندرۆید، بەڵام ئەمەش بە پێی جۆری مۆبایل دەگۆڕێت.\n١٥. ڕوت كردن هەر بە فایلی ڕوت كردن دەكرێت ؟\n- نەخێر بە تەنها، هەندێك بەرنامەی تر هەن كە بەڕاستەوخۆیی مۆبایلەكەت ڕوت دەكەن بەڵام بۆ هەموو مۆبایل و ڤێرژنێكی ئەندرۆید ئیش ناكات!\n١٦. پرۆسەی ڕوت كردن جیاوازی هەیە لە مۆبایلەوە بۆ مۆبایل ؟\n- بەڵێ بە پێی جۆری مۆبایل دەگۆڕێت\nهيوادارم سودي هةبيت\nیارمەتی: ــراکانم بە هەڵە ۱۰۰ کۆڕەکم ناردوە\nسڵاو کەس ئەتوانێ ID فەیسبووکم بۆ دروست بکات\nدروستکردنی بەرنامەی Android زۆر بە ئاسانی\nیارمەتی: کێ ئەتوانێ هاکی پوڵ ڵایڤ بکات بە ئەندرۆید؟\n05-07-2016, 07:26 PM\n(05-07-2016, 02:35 PM)bastxx نوسراوه: دەستوجاوت ساغ\n05-07-2016, 07:30 PM\n(05-07-2016, 07:26 PM)RD HZ نوسراوه: ده‌ست خۆش به‌رده‌وام به\nRoot Ptkurd 1 411 02-19-2019, 06:43 AM\nسوودي root كردنه وه ي android فه رموون---- ABAS KURD 80 37،437 04-04-2017, 08:03 AM\nچۆنیەتی Root کردنی >> i-8530 << Samsung Galaxy Beam Night_Wolf 7 4،371 01-24-2017, 10:09 AM\nAndroid hacking with zANTI ROOT چاودێریکردنی ئه‌وکه‌سانه‌ی له‌سه‌ر هێله‌که� mazhar apo 31 11،318 12-26-2016, 01:10 AM\nHow to Root Galaxy S7 or S7 edge with CF-Auto-Root ڕۆتکردنی گالاکسی 7 mazhar apo 13 6،666 09-22-2016, 09:34 PM\nدواین په‌یام: ferdy\nroot krdni galaxy duos ibrahim rahman 2 1،657 08-01-2016, 05:11 PM\nپرسیارێک لەسەر رووت کردنی نۆتێ سێ root note 3 razakan 3 1،247 07-01-2016, 12:26 PM\nAgar Westt Mobail Root Kay Bo galaxy 3Slll Malik Zamani 2 1،700 07-01-2016, 12:23 PM\nبيويستم بة root ى كردني موديلة هه يه (SM-T110) osman9 12 2،933 06-20-2016, 03:22 AM\nدواین په‌یام: osman9\nسەبارت بە ( king root) mstaha 5 2،165 05-07-2016, 07:28 PM